
SgeuV   mu    Mhàiri    nighean    Eoghaiiin    hhàin ;     air    aithris 
leatha  fein. 


B'e  sin  latha  na  bochduinn  do 
iomadh  a  h-aon,  anns  an  do  dlieal- 
aich  Mac  Chaileaìi,  ri  oighreachd 
a  shinnsirean,  'san  àite  'san  d' 
fhuair  mise  mo  thogail. 

Shaoil  le  niuinntir  an  Doire- 
mhòir  nach  d'  thigeadh  imrich  orra 
am  fad  's  bu  bheo  iad.  Am  feadh 
a  phàigheadh  iad  am  màl,  agus  cha 
robh  sin  doirbh  r'a  dheanamh,  cha 
robh  iomaguin  orra ;  agus  aonda 
cha  d'  iarr  iad.  'S  ann  an  sin  a 
bha  choimhearsnachd  chàirdeil,  ge 
nach  'eil  an  diugh  ach  an  aon 
smùid  0  thigh  a  bhuachaille  ghall- 
da,  far  an  robh  roimhe  so  dà- 
theaghlach-dheug  a  chòmhnuidh. 

An  la  a  fhuair  sinne  bàirlinn  gu 
falbh,  shaoil  sinn  nach  robh  ann 
ach  maoitheadh  chum  barrachd 
mail  fhaotainn  ;  agus  thairg  sinn 
sin  gu  toileach  ;  ach  cead  fuireach 
cha  d'  fhuair  sinn.  Reiceadh  am 
meanbh-chrodh,  agus  mu  dheir- 
eadh  b'eiginn  dealachadh  ris  an 
aon  mhart.  C  uin  a  dhi-chuimh- 
nicheas  mise  ciùcharan  bochd  nam 
pàistean,  ag  ionndrainn  a  bhainne 
nach  robh  ni  b'  fliaide  ri  thoirt 
dhoibh  ?  c'  uin  a  dhi-chuimhnich- 
eas  mis  an  sealladh  ma  dheireadh 
a  fhuair  mi  do  m  bhadan  bòidh- 
each  ghabhar,  a'  miogadaich  air 
bile  na'n  creag,  mar  gum  biodh 
iad    ga    ni'    f  huran    gu   dol   gam 

bleodhann?  ach  cuach  cha  doleig- 
eadh  dhomh  a  chur  fòdhpa.  Thain- 
ig  latha  na  h-imrich,  bha  na  maoir 
na  chois  ;  agus  oi'che  ni  b'  fhaide 
cha  robh  ri  f  haotuinn  de  f  hasgadh 
tighe.  B'  eiginn  falbh.  Rainig 
e  mo  chridhe  a  ghàoir  a  thug  an 
teine  as,  air  lie  an  teintein  'nuair  a 
bha  iad  ga  bhàthadh.  O'n  a  dh' 
fhartlaich  oirnn  bothan  fhaotainn 
san  dùthaich,  cha  robh  againn  ach 
a  Ghalldachd  a  thoirt  fo'  ar  ceann. 
Bha'n  t-seana-bhean,  mo  mhàth- 
air-chèile  san  am  sin  beo,  na  crip- 
leach,  lag,  aosda  ;  thog  Iain  i  ann 
an  cliabh  air  a  dhruim,  lean  mis  e, 
le  Aonghas  beag  na  naoidhean  air 
mo  chich,  agus  thusa  nach  mair- 
eann,  Alastoir  ghaolaich,  a'  d'  loir- 
eanach  lag,  a'  coiseachd  le  d' 
phiuthair  ri  m'  thaobh.  Ghiulain 
ar  coimhearsnaich  leo  am  beagan 
airneis  a  bh'  againn,  agus  thaisbein 
iad  gach  caoimhneas  a  b'  urrainn 
caomh  chairdeas  a  nochda.  An 
la  a  dh'  fhàg  sinn  an  Doire-mor, 
shaoil  mi  gu"n  sgàineadh  mo 
chridhe  ;  bhithinn  ceart,  air  leam, 
nam  faigheadh  mo  dheoir  sileadh, 
ach  faochadh  air  an  dòigh  so 
cha  dfhuair  mi.  Shuidh  sinn 
greis  air  cnochd  nan  earn,  a' 
gabhail  an  t-seallaidh  ma  dheireadh 
de'n  àite  san  d'  fhuair  sinn  ar  n- 
àrach.  Bha  na  tighean  cheana 

gan  rùsgadh — bha  meilich  na'n 
caorach  mòr  air  a  bheinn — fead  a 
bhuachaille  ghallda,  agus  tabhann 
a  chuid  con  air  an  uchdaich.  Bha 
sinn  brònach,  ach  taing  Dhà-san 
a  thug  dhuinn  an  comas ;  cha 
chualas  guidhe  no  droch-rùn  o  a 
h-aon  againn.  Cha'n  eagal  duinn, 
ars'  Iain,  tha'n  saoghal  farsuing, 
agus  seasaidh  Dia  sinn  ;  tha  mis' 
ann  an  so  a'  giulan  mo  mhàthar, 
agus  thus'  a  ÌNIhàiri,  agus  mo 
phàistean  ag  imeachd  maille  rium, 
air  an  imrich  bhochd  so,  ceart  co 
sonadh,  agus  math  a  dh'  fhaoidte 
am  chulaidh-fharmaid  co  mòr  ri 
oighr'  an  fliearainn,  a  chuir  air  an 
aliaban  sinn. 

Ciod  a  th'  agad  air,  ach  gun  d' 
ràinig  sinn  Glaschu,  agus  le  litir 
an  duine  bheannuichte  nach 
maireann,  mo  mhinisteir  gaolach, 
(is  beag  a  shaoil  mi  nach  faicinn 
tuille  a  ghnùis  fhlathail,)  fhuair 
sinn  a  stigh  do  obair  Chotain,  far 
an  robh  cosnadh  maith  seasmhach 
aig  Iain,  agus  aig  na  pàistean,  mar 
thainig  iad  air  an  adhart.  Bha 
sinn  socrach,  agus  tha  dòchas 
agam  gun  robh  sinn  taingeil. 
Bha'n  t-seana-bhean  fathasd  beo, 
— a  tùr  agus  a  meodhair  aic',  mar 
a  bhariamh.  Bha  do  chonaltradh 
taitneach  aice  niu  eachdruidh  na 
Gael'tachd,  's  gum  b'  fhaoch- 
adh  do  Iain,  'nuair  a  thigeadh  e 
stigh  sgith  o'n  obair,  suidhe  sios  a 
sheanachas  leatha.  Fhuair  sinn 
deagh  chothrom  a  thoirt  do'n 
chloinn  ;  leughadh  iad  a  bheurl' 
agus  a  ghaeHc  co'-ionann ;  vagus 
na  chunnaic  an  t-seana-bhean 
riamh,  ach  a  bhi  ged  eisdeachds, 
Alastoir  rùnaich,  a'  leughadh  a 
Bhiobuill,agus  leabhraichean  maith 
eile  a  bhiodh  agad,  agus  is  tus'  a 
dheanadh  sin  gu  suidhichte,  ciall- 
uch.  Thoilich  e  Dia  an  t-seana- 
l)hean  a  ghairm  air  falbh ;  agus 
thuit  i  ann   an   suain  a    bhàis,  a' 


tiomna  suas  a  h-anama  do'n  t- 
Slanuighear  bheannuichte  chaidh 
gu  bàs  aira  son.  Dh'ionndrain  sinne 
i  gu  mòr ;  'an  àite  bhi  taingeil  an 
fhad  's  bu  deòin  le  Dia  a  caomh- 
nadh,  's  ann  a  bha  sinn  ga  caoidh 
thar  tomhais.  Smachdaich  Dia 
sinn.  Ghabh  mo  mhac  lurach, 
àluinn  am  fiabhrus  gabhaltach  a 
bha  san  am  sin  'sa  bhaile  mhòr, 
agus  beagan  na  dheigh  sin  ghabh 
athair  agus  a  phiuthar  e.  'S  ann 
aige-san  a  mhàin  a  thug  comas 
domhs  a  sheasamh,  aig  a  bheil 
fhios  air  na  dh'  fhuiling  mise  san 
am.  Na  canadh  daoine  gu  bràth 
nach  'eil  iochd  anns  na  Gaill  ;  is 
mi  nach  d'  fhuair  gun  iochd  iad. 
Ged  a  chum  eagal  an  f  hiabhruis 
air  falbh  a  chuid  bu  mho  de  m' 
luchd-eolais,  thog  Dia  suas  domh 
càirdean  a  sheas  mi ;  ghabh  bana- 
choimhearsnach  air  nach  robh  ach 
beag  eolais  agam,  mo  chaileag 
uam,  agus  chuir  mi  Aonghas,  a 
sheachain  am  fiabhrus,  do  thigh 
caraid.  Thugadh  an  duine  agus 
Alastoir  do'n  Tigh-eiridinn,  am 
bràighe  bhaile,  agus  dheònaicheadh 
dhomhfhein  an  leantuinn.  Butrom 
airsneulach  mo  cheum,  as  dèigh  a 
charbaid  a  bha 'ga'n  giulan.  Shaoil 
mi  nach  b'  urrainn  domh  a  bhi  ni 
bu  bhrònaich  ged  bhithinn  ga'n 
leantuinn  do'n  Chill ;  ach,  O  I  's 
fhad  o  cheile,  mar  dh'  fhairich 
mise,  an  da  ni.  Chualadh  mi  cho 
liugha  sgeula  m'an  Tigh-eiridinn, 
's  gun  robh  oillt  orm  roimhe.  Ach 
's  mi  nach  ruigeadh  a  leas ;  chuir- 
eadh  iad  ann  an  seomar  a  dh' 
f  hòghnadh  do  righ,  agus  lèigh  agus 
muime-thinneis  a  fhrithealadh 
dhoibh,  a  bha  co  cùramach  umpa 
's  ged  a  b'  iad  a  b'  ionmhuinne  leo 
a  bh'  air  aghaidh  an  t-saoghail. 

Cuig-latha-deug  an  deigh  dhoibh 
dol  a  stigh,  air  maduinn  la  a  Cho- 
munaich,  chaidh  a  ghuin  sin  annani 
chridhe  nach  d'  thainig  agus  nach 

d'  thig  as.  Chain  an  saoghal,  o'n 
àm  sin,  dhomhsa  mòran  da  thlachd 
— chaochail  thus'  Alastoir,  a  mhic 
mo  ghrùidh,  nach  dubhairt  riamh 
ri  d'  athair  no  ri  d'  mhàthair  gum 
b'  olc.  Ach  c'arson  a  bhithinn  a' 
gearan,  's  ann  aige  fein  a  ghairm 
d'a  ionnsuidh  e  a  bha  'm  barrachd 
còir  air  ?  cha'n'eil  againn  ach  a 
bhi  strìoclidta.  Dh'  t'halbh  Alas- 
toir, ach  taing  do'n  Athair  chaomh 
cha  d'  f  halbh  an  t-ionilan ;  thainig 
Iain  uaithe,  agus  ochd  seachduin- 
ean  an  dèigh  dha  dol  a  stigh,  phiU 
sinn  a  rithist  dachaidh.  Ach,  O  ! 
's  ann  air  an  dachaidh  sin  a  bha'n 
t-atharrachadh.  Alastoir  cha  robh 
ann. — 'S  esan  a  b'  àbhuist  leugh- 
adh  dhuinn  mu  anamoch,  an  am 
gabhail  mu  thàmh.  Mhothaich 
mi  f  hin  an  neul  bochd  a  bh'  air 
gruaidh  an  duine,  'nuair  a  thuirt  e, 
a  bhean  c'àite  bheil  am  BiobuU  ? 
Thoir  ga  m'  ionnsuidh  fein  an 
nochd  e.  Thig  an  so,  Aonghais, 
arsa  mise,  agus  gabh  am  BiobuU. 
O  I  nach  f  ior,  ars'  Iain — thig  a 
nail  a  laochain,  buidheachas  do 
Dhia  gu  bheil  thu  ann. 

Cha  robh  comas  aig  an  duine 
gu  cosnadh  a  ghabhail ;  bha  e  lag, 
tann,  gun  mhisneach.  Cha  robh 
againn  ach  na  bha  Aonghas  a'  toirt 
a  stigh  o  la  gu  la,  air  chors  gum  b' 
eiginn  domh  bhi  reic  uidh  air  uidh 
cuid  de'n  airneis  a  b'  f  hearr  a  dh' 
f  heudamaid  a  sheachnadh,  ann  an 
dòchas  gun  d'  thigeadh  làithean  a 
b'  fhearr.  Ma  dheireadh  bha  'm 
màl  ri  dhioladh^  's  gun  dad  ma 
choinneamh.  Thog  Iain  air  a  mach 
le  uaireadair  Alastoir,  agus  ainm 
m'  f  heudail  air  a  ghearradh  air  a 
chill.  Thill  e  stigh  an  deigh  am 
màl  a  phàigheadh,  agus  leig  e  e 
fein  na  shineadh  air  an  leabuidh 
gun  f  hocal  as  a  cheann  ;  ach  mar 
thug  Dia  man  cuairt  air  a  cheart 
fheasgar  sin,  cò  a  thainig  a  stigh 
ach  am  ministeir,  agus  b'e  sin  ceil- 


idh 'n  àigh  dhuinne.  Rinn  e  moran 
seanachais ;  chuir  e  suas  ùrnuigh  a 
dhruigh  air  ar  cridheachan.  Thog 
ar  misneach  gu  mòr,  bha  chainnt 
mar  dhrùchd  an  anamoich  air 
luidhibh  maoth  a  bha  seargadh. 

Bha  slaint  Iain  a'  teachd  air  a 
h-aghaidh,  agus  f  huair  e  gne  de 
chosnadh  eatrom  fad  na  bliadhna ; 
ach  oi'che  de  na  h-oi'chean  sin, 
toiseach  a  gheamhruidh,  o  cheann 
chuig   bliadhna,  thainig  Aonghas 
a  stigh,  agus  mulad  mòr  na  ghnùis, 
mar  gum  bitheadh  e  gul.     Ciod  a 
th'    ort    a    ghràidh  ?    arsa    mise. 
Cha'n'eil  moran,  a  deir  e.    Theag- 
amh   gum  fosgail   ait'  eile,  ged  a 
tha'n  obair   anns   a   bheil   mi  an 
deigh    stad.      Tha'n    luchd-oibre 
air  èiridh  'an  aghaidh  am  maigh- 
stir,  ag  iarraidh  àrdachadh  tuaras- 
dail,  agus  a'  maoitheadh  an  obair 
a  losgadh  mar  geill  iad  doibh.  Tha 
iad  an  deigh   sgriobhadh  a  tharr- 
uing    a   mach,    agus    tha   iad    a' 
bagradh  olc  a  dheanamh  air  gach 
neach  nach  cuir  a  làmh  ris.     Bha 
Iain   na  shineadh    san     leabuidh, 
agus  CO  luath  's  a  chual  e  so,  thog 
e   cheann,  agus   thuirt    e,     Tha 
dòchas  agam,   Aonghais,  nach  do 
chuir  thusa  do  làmh  ris  an  droch 
phaipeir  sin.     An   e  mis,  Athair, 
ars'  am  balach  bochd,  da  rireadh 
cha  do  chuir,  agus  cha  chuir?  Cha 
chuir   a   laochain,    ars'  athair,  bi 
dileas,  onarach,  mar  bha  na  daoin' 
o'n  d'  thainig  thu.     Seas  thusa   ri 
d'    righ   agus    ri    laghannaibh    na 
rioghachd,  agus  na  biodh  compan- 
as  agad  riu-san   a  tha  'g  iarruidh 
gu   mi-riaghailt.     Tha    againn  na 
dh'  f  hòghnas   an  nochd,  agus  na 
chuireas    seachad    an   t-sàbaid,  is 
'nuair  a  thig  di-luain  fosglaidh  Dia 
dorus  eile.     Thig  Dia  ri  aire,  's 
cha'n  aire  'nuair  thig.    Gabhamaid 
gu  tàmh — a  nail  na  leabhraichean 
Aonghais,  agus  thugamaid  buidh- 
eachas do  Dhia.     Gablian)aid  an 

nochd  146  Salm — togamald  am 
fonn  le  cheile.  Is  minic  a  sheinn 
mi  e  sa  chuideachda  mhoir,  maille 
ri  cuid  diubhsan  nach  'eil  a  nis  ri  m 
faotainn  air  aghaidh  an  t-saoghail ; 
is  cha  chuala  mi  riabh  e  nach  d' 
thug  e  faochadh  do  m'  chridhe. 

Chaidh  sinn  do'n  eagiuis  air  an 
la  màireach,  agus  chuala  sinn  teag- 
asg  a  chuidich  leinn  an  saoglial 
bochd  so  a'  leigeadh  air  di-chuimhn. 
Is  beannuicht',  a  deir  Iain,  'nuair 
a  phill  sinn  dachaidh,  lathana  sab- 
aid  :  "se  Dia  fein  a  chuir  air  leth  e. 

Toiseach  na  seachduin  thainig 
dithis  dhaoine  o'n  obair  Chotaiii, 
air  an  robh  sinn  eolach,  ag  iarr- 
uidh  air  Iain  agus  air  mo  mhac 
seasamh  a  mach  leo,  nacii  robh 
feum  dhoibh  fuireach  air  leth,  agus 
a'  labhairt  mòran  mu  fhoirneart, 
agus  sannt  nam  marsontan  mòr, 
agus  anabarradh  eile  mu'n  righ, 
agus  m'an  rioghachd  nach  b'  urr- 
ainn  domhs  a  thuigsinn.  Fàgaibh 
mi,  ars'  Iain,  cha'n'eil  stàdh  dhuibh 
bhi  labhairt  ni  's  faide.  Cha  seas 
mis  a  mach,  is  cha  mho  a  ni  mi 
lochd  air  na  daoinibh  coir  a  thug 
dhomh  cosnadh  o  thainig  mi  do'n 
àite  ;  agus  a  f huair  mi  gu  firinn- 
each,  seasmhach  anns  gach  càs. 
Fàgaibh  mi— cha'n'eil  fuil  na 
ceannairc  ann  am  chuislibh.  Dh' 
innis  iad  dha  gu'n  robh  e  'na'n 
comas  cuideachadh  a  dheanamhris, 
gu'n  robh  airgiod  aca  a  thainig  a 
iSasunn,  arson  cobhair  nam  feum- 
ach  a  sheasadh  leo;  agus  mar 
chomharadh  air  so,  thairig  iad  bonn 
cruin  fhàgail  aige.  Cha'n  fhàg, 
ars'  Iain,  cha'n  fhàgar  sgillinn  d' 
ar  n-airgiod  san  f  hardoich  so ;  tha 
mallachadh  na  chois ;  cha  sheas 
mise  libh,  ni  mo  a  ni  mo  mhac. 
Cha'n'eil  agam  ach  e,  chunnaic  mi 
a  bhràthair,  mo  dheagh  mhac  dil- 
eas  air  a  ghiulan  do'n  Chill,  gun 
chomas  a  blii  fb  cheann,  as  bu 
cliruaidh  an   deuchainn  e ;  ach  b' 


fhearr  learn  esan  a  tha  làthair 
fhaicinn  air  a  chàramh  r"a  thaobh, 
na  e  bhi  'm  broilleach  na  muinntir 
a  tha  'g  iarraidh  fuil  agus  aimhreit' 
a  thoirt  air  an  diithaich.  Togaibh 
libh  ur  n-airgiod.  Cha'n'eil  peigh- 
inn  an  nochd  a'm'  fhàrdoich — 
cha'n'eil  sgillinn  ruadh  agam  air 
aghaidh  an  t-saoghail ;  ach  an  la 
a  dh'  eirinn  libhse,  gu'n  robh  mi 
gun  fhasgadhnah-oidhche.  Falbh- 
aibh,ars'  esan,  ach  guidheamoirbh, 
togaibh  d'ar  n-amaideachd ;  cha 
shoirbhich  libh.  Rinn  iad  glag 
gàire,  'nuair  a  dh'  fhalbh  iad,  a' 
deanamh  fanoid  air  a  chainnt. 

Bha  la  an  deigh  la  a'  dol  seachad, 
agus  cha  robh   cosnadh    ri  fhaot- 
uinn ;  bha  gach    ni    a    ghabhadh 
reic  air  falbh,  ach  an   da  leabuidh 
agus  trealaich  bheag  eile  nach  b' 
fhiach    a    chur    a   mach.     Chaill 
Iain  a  shunnd  gu  buileach.     Cha 
rachadh  e  'mach  air  an  dorus,  ach 
a'  turamanaich  taobh  a  ghealbhain 
gun  smid  as  a  cheann.  Bha  againn 
Biobuill  ur  a  bhuineadh  do   Alas- 
toir  ;   mhothaich  mi  an  duine  'gan 
toirt  a  mach  an  dràs  agus  a  ris,  as 
an  àite  san  robh  iad  glaiste  ;  agus 
an  deigh  dha  sùil    a  thoirt    orra, 
chithinn  e  'sile  nan  deur — a'  clisg- 
eadh    air   ais    le    osnadh    throm, 
agus    'ga'n  càramh   a  ris  anns  a 
cheart    àite   san   robh   iad.     Cha 
reic  sibh  iad,  sin  athair,  ars'  Aon- 
ghas,  agus  mise  beo.     Da  rh-eadh 
a  mhic  cha  bu  mliaith  leam  deal- 
achadh  riu,  nam  b'  urrainn  domh. 
Air  an  fheasgarsin  fein  chaidh 
Aonghas  amach,  agus  o  nach  do 
thill  e  san  am  am  bu   ghnà   leinn 
gabhuil    mu    thàmh,    bha  sinn  fo 
iomaguin    mhòr    uime.     'Nuair   a 
thainig  e  bha  seorsa  de  lasadh  'na 
ghruaidh,    agus   togail    eiginn   na 
ghnùis  a  chuir  ioghnadh  agus  eagal 
oirnn.      Athair,    ars'    esan,    thoir 
maitheanas  domh,  agus  a  mhàthair 
mo    ghràidh,   na   dean   thusa   mo 

dhiteadh.  Cha  reic  sibh  Biobuill 
Alastoir,  ni  mo  an  leab'  air  a'  bheil 
sibh  a'  luidhe.  Sin  agaibh  na 
chuidicheas  libh.  Thug  e  mach 
deich  buinn  oir,  agus  chàirich  e  air 
a  bhòrd  iad.  Chhsg  athair  le 
oillt,  's  mar  biodh  taice  r'a  chùl 
bha  e  gu  glan  thairis  air  an  ùrlar. 
Ciod  e  so  a  rinn  thu,  a  mhic,  'se 
bualadh  a  h\imhe  air  uchd,  ciod  e 
so  a  rinn  thu  ?  An  do  leig  Dia 
gu  buileach  thar  a  làimh  thu?  Ciod 
tha  mi  'g  ràdh  a  dh'  eirich  dhuit  ? 
Cha  d'  eirich,  ars'  Aonghas,  ach 
gu'n  do  ghabh  mi  san  arm-  Tha 
mi  nochd  am'  shaighdearaig  Righ 
dearg  Deorsa ;  agus  tha  dòchas 
agam  nach  d'  thoir  mi  nàire  air 
mo  dhaoinibh,  no  air  mo  dhùth- 
aich.  Thog  Iain  a  shùil,  agus 
thill  an  fhuil  a  bha  'n  deigh  a 
ghruaidh  f  hàgail.  Aonghais,  thig 
dlù  dhomh ;  dh'  f  heudadh  e  a 
laochain  a  bhi  ni  bu  mheasa ;  'se 
dh'  f  heudadh ;  O  !  's  math  nach 
'eil ;  ach  c'arson  nach  d'  innis  thu 
dhuinn  na  bha  a'  d'  bheachd? 
Cha  bhitheanta  le  òigridh,  a  deir 
e,  an  comhairle  chur  ri'n  athair  no 
rim  mathair  m'an  gabh  iad  an  t-or ; 
agus  is  maith  do'n  High  gur  ann 
mar  so  a  tha.  Ghabh  mi  aig  Fear 
an  Earrachd,  agus  gheall  e  tighinn 
am  màireach,  agus  mo  leithsgeul  a 
ghabhail.  Air  an  la  màireach 
thainig  Ailean  mòr  mar  a  gheall  e, 
agus  'nuair  a  thuig  e  co  sinn,  rinn 
e  còmhnadh  mòr  ruinn.  Ciod  a 
tha  ri  ràdh,  ach  nach  do  chaill  e 
sealladh  air  Aonghas  fhad  's  a  bha 
e  fodha.  Thog  e  ceum  air  cheum 
e  san  arm ;  tha  e  nis  air  a  rathad 
dachaidh,  le  saor  dhuais  o  Righ 
's  o  dhùthaich  a  chumas  socair  e 
fhad  's  a's  beo  e.  Tha  e  nis  rèidh 
de  'n  t-Saighdearachd  tuille,  agus 
tha  dùil  againn  ris  dachaidh  fo 
cheannmhios.  Tha  Iain  nashlainte, 
f  huair  e  àite  aitheasach  o  na  daoin- 
ibh   cneasda  nach   do  dhiobair  e. 


Tha  mo  nighean  pòsda  ri  gille 
giic,  grunndail  a  mhuinntir  na 
Gae'ltachd,  agus  a  nis  buidheachas 
do'n  Ti  ghràsmhor  a  fhreasdail 
dhuinn.  Tha  guth  an  aoibhneis 
ri  chluinntinn'narmeasg.  Thainig 
cruadal  'n  ar  caramh,  ach  bheann- 
uich  Dia  e  chum  ar  maith.  Sheas 
e  leinn  anns  gach  cruaidh-chàs  a 
thainig  oirnn.  'S  minig  a  thig 
Iain,  ann  an  comhnaltradh  an 
anamoich,  thairis  air  gach  ni  a 
thainig  'na  'r  caramh,  a'  lorgachadh 
mar  is  fearr  a  dh'  fheudas  e  ceum- 
aibh  freasdail  an  Tighearna  chum 
leas  ar  n-anama.  'S  i  chainnt,  Is 
maith  dhomh  gu'n  robh  mifothriob- 
luid ;  agus  de  na  h-uile  aobhar 
sòlais  a  th'  againn,  cha'n  e  'n  t-aon 
is  lugha,  gu  bheil  Aonghas,  do  reir 
gach  cunntais,  cuimhneach  air  a 
Dhia,  agus  gràdhach  mu  Shlan- 
uighear.  Cha'do  dhealaich  e  riabh 
ri  Biobull  a  bhràthar.  Is  minic  a 
bha  e  air  a  shiubhal  air  latha  bhlàir ; 
agus  na  cheann-adhart  da  an  am 
na  h-oi'che  ann  an  tir  chein.  Tha 
e  'g  innse  dhuinn  gu'n  robh  a^cheart 
leabhar  so  air  a  bheannachadh, 
chum  math  do  mhòran  d'a  cho'- 
shaighdiribh  gam  b'  àbhaist  da  a 
leughadh.  Agus  a  nis  nach  ann 
againn  a  tha'n  t-aobhar  gu  bhi 
taingeil !  O  na  cailleadh  daoine 
gu  brath  an  dòchas  ann  an  Dia  I 
na  d'  thugadh  cruaidh-chas  no 
bochduinn  orra  a  lagh  a  bhristeadh, 
no  dearmad  a  dheanamh  air  òrd- 
uighibh.  Mar  is  àirde  bhuaileas 
an  doinionn,  gu  ma  h-ann  mar 
sin  as  dlùithe  a  theicheas  iad  fo 
sgaile  na  creige  moire  anns  an  tir 
airsneulaich.  Thuirt  thus',  a 
Thighearn,  agus  is  firinneach  do 
bhriathra  gu  leir, 

•'  A  chionn  gur  ionmliiiinn  leis-s.iu  ini, 
Sar-f  huasgladh  blieir  mi  dhà  ; 

Air  m'  ainin  a  chionn  gur  eolacli  e, 
Aidaichoam  e  gach  Ih. 

GalrK'.h  e  orni,  is  freagram  e; 

'Na  thriobluid  bitheam  leis  ; 
Onoir  is  urram  bheir  mi  dha, 

Is  fuasglam  air  gu  deas." 

Is  sinne  da  rireadh  a  dh'  f  hiosraich 
gur  firinneach  esan  a  gheall ;  agus 
uime  sin  a  deir  mi  aim  an  cainnt 
na  sailm  cheudna. 

Their  mi  a  ills  mu  thimchioll  Dhc, 
Mo  thearmunn  e,  's  mo  neart; 

Mo  dhaingneach  :   cuiream  dòclias  ami : 
Mo  Dhia,  's  e  Dia  nam  feart. 


Ail    Criosduidh     aig     bruaich 
lordain. 

Chuireadh  an  Dan  a  leanas  d' 
ar  n-ionnsuidh  le  fear-eolais,  a  dh' 
irinis  duinn  gur  ann  le  Diadhair 
ainmeil  san  Taobh  tuath  a  rinn- 
eadh  e.  Cha  bhuin  e  dhuinn  ain- 
meachadh  o  nach  'eil  a  chead  fein 
againn ;  ach  ma  thig  so  gu  làimh, 
creideadh  e  gu'n  cuireadh  e  comain 
shonraicht  oirnn  barrachd  de  'n  t- 
seòrsa  chur  d'ar  n-ionnsuidh. 

Is  dlùth  air  abbainn  lordain  mi, 

'S  tlia  'n  f  heoil  a'  gabhail  sgàth ; 
I3u  mhaith  anis  an  dochus  ud 

Nach  ciiir  ga  bròn  no  nàir — 
An  dochus  f  huair  na  h-athraichean. 

Air  carruig  bhuan  nan  àl, 
Tre  'n  d'f  huair  gu  tearuint'  dhachaidh  iad, 

A  steach  do  th'ir  Chanain. 

Tha  'n  f  heoil  a'  crith,  's  cha  'n  iogiiiindh  e 

Del  sios  gu  Jordan  bais ; 
Tha  sgail  na  h-oidhch'  ag  iathadh  orm ; 

'S  tha  cianalas  a'  fas; 
Oir  se  tha  romham  siorruidheachd, 

Nach  tomhais  grian  no  la ; 
An  cuan  ata  neo-chriochanach, 

Gun  iochdar  ann  no  traigh. 

Ach  tb'»  mo  shiiil  ri  Slanuighear, 
Bha  giàsmhor  fad  mo  chuairt, 


Sa  threoruich  troimh  an  f  hasach  mi, 

Nach  fag  e  mi  san  ualr : 
Ach  fòs  g'  an  dean  e  teasairgin 

Dhomh  fein,  san  t-seasamh  chruaidh, 
'S  gun  sgoilt  e  dliomh  na  h-uisgeachan, 

'S  gun  ruig  mi  nunn  le  buaidh. 

'Sann  annsan  tha  mo  mhuinighinn, 

A  chuir  an  cath  bha  cruaidh, 
Ili  naimhdibh  laidir  fuileachdach, 

'S  a  thug  amach  a  bhuaidli  ; 
Thugadh  buaidh  air  Satan  leis, 

Air  peacadh,  bàs,  is  uaigh  ; 
S  do  thaobh  an  t-sluaigh  a  ghràdhaich  e, 

Am  bas  do  shluig  se  suas. 

Do  cheartas  thug  se  liarachadh, 

Is  dioladh  mar  bu  choir  ; 
'S  an  lagh  ro-naomh  cho-llonadh  leis, 

Bha  orms'  gu  dian  an  toir  ; 
Is  choisneadh  saorsa  shiorruidh  leis, 

Air  Buaidhibh  Dhe  chuir  glòir, 
'N  traghlaodh  se,  "Thaecriochuuichte,"' 

Se  sud  mo  dhion  's  mo  threoir. 

Na  rinn  's  na  dh'f  huiling  Slanuighear 

Mar  sud  an'  ait  a  shluaigh, 
'Se  'inhain  is  bunait  thearnuidh  dhomh, 

'S  cha  n'e  gach  gras  a  f  huair — 
*Se  sud  is  dion  's  is  teiirmunn  domh, 

Dol  'n  coinneamh  bais  is  uaigh, 
'Se  sud  bheir  dhachaidh  sàbhailt  mi, 

Do'n  ait  a'm  faic  mi  'u  t-Uan. 

Ach  O  !  'm  faighneachcho-ghràineil  rium 

'S  do  nadur  cho  mi-naomh, 
A  clioidhch'  a  steach  "na  làthair-sau, 

Tha  aillidh  glan  gun  ghaoid. 
Acli  glanaidh  fuil  an  t-Slanuighir 

Mo  ghraincalachd  gu  saor  ; 
Is  gheibh  mi'n  sin  do'n  càros  ud, 

'Sa'm  bheil  muir-làn  a  Ghaoil. 

Is  mealladh  mòr,  is  gabhaidli  e, 

Th'  air  àireamh  'measg  an  t-sluaigh, 

Le  aideachadh  gun  ghràsan  ac, 

Dol  'n  coinneamlx  bais  na'n  suaiu  : 

Guti  eagal  orr'  rolmh  shiorruldheachd 
A  dh'  iathas  ump'  gu  luath — 

Bidh  gul  is  giosgan  f  hiacal  ac, 
A  cboidhch  mar  dhioladh  duais. 


Is  dh'  f  hàg  sud  aon'rach  cianail  mi, 

Mar  eun  air  sliabh  leis  feiii, 
'S  o  dh'fhalbh  an  comunn  diadhaidli-saii> 

Tha  m'aigne  tiiall  'iian  deigh. 


Ach  bheirinn  comhairl  àmall  orr', 

IMu'n  d'theid  mo  cheann  'san  ftir, 
Gu'm  pilleadh  is  gu'n  tionnd'eadh  iad, 

Gu  teann  gii  Righ  nan  dìil ; 
Is  ghuidhinn  air  a  phàirt  ud  dhiii, 

Bha  fad  mo  là  dhomh  dlùth, 
Gu'n  dùineadh  iad  ri'n  Slanuighear, 

Gun  dàil  a  chuir  sa  cbùis. 


Ach  feitheams*  àm  an  Tighearna — 

Se  àms',  gu  fior,  a's  fearr ; — 
'S  d'a  thoil  ro-naorahsan  strioclidar  Icani 

Thaobh  riaghluidh  beatli  is  bàis  : 
'S  tra  thigan  t-àm  a  dh'òrduicli  e, 

An'  rùintibh  ghlòir  'sa  gbràis, 
Feucb,  sixd  a  nunn  tbar  lordan  mi — 

'Sa  ghlòir  dha  fein  gu  bràth  ! 


Oir  theirinn,  's  thogainn  fianuis  air, 

Thaobh  losa,  fear  mo  gbràidli, 
Gur  Ceannard  caomh  is  fialaidh  e, 

'S  gu'n  d'  fhuair  mi  riabh  e  tlìith  : 
Gu  bheil  e  truacant  trocaireach, 

Is  pailt  gu  leòir  'ua  gbràs ; 
'S  a  mbeuds'  a  chiiireas  dòchus  aiin, 

Gii'm  bi  iad  beo  gu  bràth. 

Tba  coraain  chuir  an  Tigheam  orm, 

Is  db'iàrruinn  cbuir  an'  cèiU, 
Gu'n  d'  fholaich  e  gu  miorbbuileach, 

Mo  locbda  diombair  fein  : 
Gu'n  d'  cbeaduicb  e,  na  f  bàbbar  dbomb, 

Air  'ghràs  bbi  deanamh  sgeiil — 
I\Io  locbda  'chuir  'na  làthair  san, 

'S  do  chkch  bhi  'g  aidmheil  fein. 

Thaobh    'fhreasdail    anns  an    t-saoghal 
dhomb, 

Bu  chaomh  e,  's  cba  bu  shearbh ; 
Oir  fhiiair  mi  biadh  is  aodacb  ann 

Mar  d'  fhuair  mi  maoin  is  ainm ; 
Ach  chum  e  suas  air  dbcbus  mi, 

'S  cba  b'ann  air  storas  seilbh ; 
'S  na'm  b'e  a  tboil,  na  throcair  e, 

Nis  dheònuichinn  bhi  falbh. 

Tba  shiagbmo  gbaoil  'smo  bhraithreaclias, 
— Na  braithrean  caomh  is  treun — 

A  shiubhail  troimh  an  fhksacb  leam, 
Air  m'  f  hagail  nis  gn  leir. 


Sud  thairis  air  gach  buaireadh  mi, 

Gach  cunnart  cuain  is  gaoith, 
Gach  laigs'  is  ciont  is  truaillidheaclid, 

Gach  pian  is  gruaim  is  caoidh  ; 
Is  sud  a  steach  do'n  lùchuirt  mi, 

'Sa'm  faic  mi  gntiis  an  Righ  ; 
'S  na  cbomunn  iomlan  iirail-san, 

Gu'n  seinn  mi  'cbliu  a  choidhcb  ! 
I.   Ji'n. 


Fein-cheasnachadh    durachdach 
arson  gach  Feasgair. 

1.  Ciod  a  rinn  mi  an  diugh 
arson  Dhe  agus  a  ghloir?  Ciod 
air  am  feud  mi  aniharc  air  m'ais  le 
tlachd  ? 

2.  Ciod  am  fonn  san  robh  mo 
chridhe  re  an  la  an  diugli  ?  An 
robh  mi  ni  's  mo  an  tòir  air  nithibh 
neamhuidh  no  air  nithibh  aimsir- 
eil  ?  An  robh  tuille  toih'nntinn 
agam  ann  an  Dia,  agus  ann  an 
dòchas  ri  glòir  shiorruidh,  na  ann 
an  saibhreas  saoghalta,  ann  an 
urram,  agus  ann  an  solas  ?  An 
robh  tuille  bròin  orm  arson  peac- 
aidh,  na  arson  triobluidean  na 
beatha  so  ?  An  d'  fhuair  mi 
tuille  sòlais  o  shoithichibh  briste, 
na  fhuair  mi  o  Dhia  an  tobar  ? 

3.  Ciod  a  bh'  air  m'  aire?  An 
robh  mi  treibli-dhireach,  agus  an 
do  choinihid  mi  deagh  choguis  saor 

o  chionta  a  thaobh  Dhe  agus 
dhaoine  ?  An  d'  ith  agus  an  d'òl 
mi,  an  d'  rinn  mi  ùrnuigh  agus 
co'-naltradh,  chum  gloir  Dlie,  no 
an  robh  mo  mhiann  agus  mo  thog- 
radh  fein  an  uachdar? 

4.  Ciod  na  dleasnuis  spioradail 
a  chuir  mi  an  gniomh  an  diugh  ? 
An  robh  na  h-uiread  shuim  agam 
do'n  dòigh,  's  a  bha  agam  do'n 
chùis ;  agus  gur  ann  a  deagh  clio- 
guis  a  rinn  mi  iad,  ni  's  mo  na  air 
sgath  sgeimh  ?  An  do  ghuidh  mi 
gu  dùrachdach,  an  do  leugh  agus 
an  do  chnuasaich  mi  air  mhodh 
a  dhrùigh  orm  ? 

5.  Cia  dileas,  dichiollach,  agus 
cùramach  a  bha  mi  's  na  bha'n 
earbsarium?  An  do  chuir  mi 
seachad  a  bheag  de'n  la  ann  an 
diomhanas  ? 

6.  Co  bu  chuideachda  dhomh 
air  an  la  an  diugh  ?  Ciod  am 
maith  a  rinn  mi  dhoibh,  no  a  fhuair 
mi  uatha  ?  An  d'  fhuair  mi  coirOj 
an  d'  earalaich,  agus  an  do  neart- 
aich  mi,  an  d'  thug  mi  misneach, 
solas,  agus  sanus  doibh,  mar 
bha  chùis  ag  iarruidh  ? 

7.  Cionnas  a  ghiulain  mi  le 
triobluidibh  agus  deuchainnibh  an 
làachaidh  seachad?  An  d'  rinn 
mi  aon  chuid  an  cuir  an  suarachas, 
no  an  do  gheill  mi  dhoibh  ?  an 
d'  thug  mi  aon  chuid  caidreamh 
do  dhroch  bharail  mu  Dhia,  na 
idir  focal  obann  a  labhairt  na 
aghaidh. 

8.  Ciod  am  buaireadh  a  thainig 
am  charamh  air  an  la  an  diugh  ? 
An  do  gheill  mi  gu  socharach  do 
pheacadh,  no  an  robh  mi,  fo 
bheachd  air  sùil  uile-leirsinnich 
Dhe,  air  mo  chumail  air  m'  ais 
uaithe?  An  robh  fearg  obann 
orm,  agus  an  do  mhair  i  fada,  's  an 
robh  aithreachas  orm  air  a  son  ? 
Ciod  an  geur-mhothachadh,  an 
tròcair  no  an  sanus  a  chiontaich 
mi  'na  aghaidh  ? 


9.  Ciod  na  sochairean  a  mheal 
mi,  agus  ciod  am  fonn  san  robh 
mo  chridhe  leo  ?  An  do  dhrùigh 
maitheas  De  orm  ann  am'  shlainte, 
mo  dhaimhich,  mo  mhaoin,  a 
bhrosnuich  mi  gu  taingealachd, 
agus  uime  sin  tarbhach  ann  an 
deagh  oibribh  ? 

10.  Ciod  a  dh'  fhòghlum  mi  an 
diugh  ?  An  d'  fhuair  mo  chridhe 
am  barrachd  eolais  mu  Dhia  agus 
air  a  ghlòir,  orm  fein  agus  air  mo 
pheacaidh,  m'an  t-saoghal  so  agus 
air  an  ath-shaoghal  ? 

11.  Ciod  air  a  bheil  cuimhn 
agam  do  fhocal  Dhe,  aon  chuid  o 
leughadh  no  o  èisdeachd?  An 
robh  aon  earrann  deth  taitneach 
do  m'  anam  ?  An  d'rinn  mi  tre 
chreidimh  aon  do  gheallaibh  Dhe 
a  ghabhail  do  m'  ionnsuidh  fein  ? 
An  do  riaghailtich  aon  àithne 
shònraichte  mo  ghiulan  ? 

12.  Ciod  na  gràsan  a  ghnàthaich 
mi?  An  do  bhuilich  mi  an  latha 
ann  an  creidimh,  an  do  ghràdhaich 
mi  Dia  le  m'  uile  chridhe,  an  do 
dhiult  mi  mi  fein  arson  Chriosd  ? 
An  do  ghabh  mi  ri  Dia  an  t-Ath- 
air,  mar  mo  shonas  agus  mo 
chuibhrionn ;  ri  Criosd,  mar  mo 
Shlanuighear,  m'  Eadar-ghuidhear, 
agus  mo  charaid,  agus  ris  an 
Spiorad  Naomh,  mar  m'  Fhear- 
iuil,  mo  neart,  agus  m'  Fhear-co'- 
f  hurtachd  ;  a'  furan  a  chumhachd 
drùighteach  ? 

1 3.  An  robh  agam  cridhe  truac- 
anta,  agus  làmh  f  hialuidh  do  aon 
neach  ann  an  uireasbhuidh  ? 

14.  Gu  h-àraidh  an  d'rinn  mi 
maith  dhoibhsan  a  tha  do  theagh- 
lach  a  chreidimh,  's  an  robh  meas 
agam  orrasan  air  a'  bheil  eagal  an 
Tighearna,  ged  a  robh  iad  gu 
broineagach  Ian  chreuchd,  mar 
bha  Job,  no  Lasarus  ;  agus  an 
robh  mi  co  mcasail  umpari  neamh- 
nuid  luachmhor,  ged  a  b'ann  air 
dùn-aolaich  a  bhitheadh  iad  ? 

15.  An  labhair  mo  tlieaghlach, 
agus  iadsan  is  eolaich  orm,  gu 
maith  umam  ?  An  d'  rinn  mi 
math  mar  fhear  no  mai*  mhnaoi 
phòsda,  mar  pharanda  no  mar  lean- 
abh,  mar  mhaighstir  agus  mar 
sheirbhiseach  ?  An  do  mheall  mi 
aon  duine  le  ceilg ;  an  d'  rinn  mi 
dochair  air  na  dheagh  ainm ;  an 
d'  rinn  mi  cron  air  na  anam  no  na 
chorp,  le  dearmad  a  dheanamh  air 
a  pheacadh  no  air  a  chruaidh-chas? 
An  d'  rinn  mi  do  chàch,  mar  bu 
mhath  learn  iadsan  a  dheanamh 
dhomhsa  ? 

16.  An  d'thiig  mi  maitheanas 
do  m'  naimhdibh ;  an  d'  rinn  mi 
gairdeachas  ri  sonas  chàich,  agus 
nach  robh  aon  chuid  farmad  na 
sannt  orm  ri  urram,  saibhreas  no 
ri  càirdean  neach  eile  ?  An  do 
chuir  mi  mach  air  mo  choimhears- 
nach,  ach  gur  ann  a  thug  mi  oidh- 
eirp  air  sith  a  shocrachadh,  agus 
a  leantuinn  ris  na  h  uile  dhaoinibh  ? 

17.  An  robh  mo  ghiulan  ciall- 
ach,  suairce,  agus  cùramach  ?  An 
robh  mi  aon  chuid  faoin,  eatrom 
no  guanach,  ann  am  ghiulan  no 
ann  am  chainnt  ? 

18.  An  do  chuir  mi  cùl  ri  mòr- 
chuis  an  t-saoghail  so,  's  an  do 
mheas  mi  e  na  challdach  agus  na 
aolach  arson  Chriosd  agus  a  ghràis? 

19.  An  do  chuir  mi  da  rireadh 
am  bàs  fa  m'  chomhair,  's  an  do 
mheas  mi  mo  bheatha  mar  neul, 
no  mar  sgàile  ?  Ciod  an  t-ullach- 
adh  a  rinn  mi  fa  chomhair  a  bhàis  ? 
Nan  druideadh  Dia  an  nochd  mo 
shùil  le  bàs,  ciod  a  dh'èireadh  do 
m'  anam  ?  An  gabh  mi  do  dhan- 
adas  na  luidheas  sios  fo  aon 
chionta  d'an  d'thug  mi  caidreamh? 

20.  Ga  mor,  glormhor,  agus 
uabhasach  a  bhios  Id  a  bhreithean- 
ais,  a  bheil  do  mhisnich  agam  na 
choinniclieas  Criosd  a'  teachd  ann 
an  teine  lasara,  maille  r'a  ainglibh 
cumhachdach  a  dheanamh  diogh- 

altais  ?  An  dean  mo  dheagh-bheus 
d'  fheuchainn  an  latha  a  sheasamh? 
Agus  an  d'rinn  mi  an  diugh  mi 
fein  a  rannsachadh,  breith  a  thoirt 
orm  fein,  agus  m'fhàgail  ciontach? 

21.  A'  bheil  mi  creidsinn  gu  bheil 
piantan  ifrinn  bith-bhuan  ?  Agus 
a'  bheil  mi  'g  oidheirpeachadh 
teicheadh  o'n  fheirg  a  ta  ri  teachd? 

22.  A'  bheil  do  dhànadas  agam 
na  luidheas  sios  air  an  oi'che  nochd, 
gun  ùrnuigh  a  dheanamh  ri  Dia 
chum  mo  pheacaidh  amhaitheadh, 
gum  buanaicheadh  e  a  dhion  agus  a 
bheannuchadh,  agus  fadheoidh  m' 
anam  a  shaoradh  trid  Chriosd  ? 

p.  m'f. 


DLEASANNAS      LATHAIL      A 
CHRIOSDUIDH. 

A    Chriosduidh    cuimhnich  gu 
bheil  agad  an  diugh, 

Dia  r'a  ghlòrachadh. 

Anam  r'a  thèarnadh. 

Aithreachas    r'a  iarruidh    agus 
r'a  ghabhail. 

Slanuighear   ri     creidsinn    ann 
agus  a  leantuinn. 

Corp  r'a  cheannsachadh  trid  an 
Spioraid. 

Gràsan    agus   subhailcean    r'an 
iarruidh  tre  ùrnuigh  dhùrachdaich. 

Peacaidhean  ri  bhi  brònach  air 
an  son,  agus  r'an  treigsinn. 

Tròcair      agus      saoradh     r'an 
cuimhneachadh. 

Ifrinn  ri  seachnadh. 

Phàrras  r'a  bhuannachd. 

Siorruidheachd  ri   smuainteach 
oirre. 

Aimsir  ri  deagh  bhuileachadh. 

Coimhearsnach  ri  feum  a  dhean- 
amh dhà. 

Gniomhara  seirc  r'an  coilionadh. 

Saoghal  ri  bhi  fo  eagal  roimhe, 
gidheadh  ri  buaidh  a  thoirt  air. 

Deamhain  ri  strigh  a  dheanamh 
riu. 

Tograidh  r'an  ciosnachadh 
P 

Agus  theagamh  Bàs  r'a  f  hulang. 

Agus  dol  lb  bhreitheanas. 

^giis  is  eiginu  aghaidh  a 
thoirt  orra  sin  uile,  agus  an 
deanamh  tre  Ghras  Chriosd, 

Agus  ni  h-ann  ad  neartfein^ 
nach  'eil  ach  ro  lag. 

y.  m'f. 

LITIR  O  FHIONNLATH  PIOBAIRE 
d'a  MHNAOI. 

A  Mhdiri,  a  Ghrdid/i, 

Is  bliadhna  learn  gach  la  o 
dhealaich  mi  riut  fein  agus  ris  na 
paistean.  Tha  mi'n  tfàs'  ann  an 
Glaschu  mòr  nan  stiòpall,  baile  na 
gleadhraich.  O  !  nach  robh  mi 
aon  uair  eil'  a'm'  shineadh  air 
bruaich  na  h-aibhne  far  nach 
cluinninn  ach  toniian  nan  allt, 
bàirich  nam  bo,  agus  ceilearan  nan 
eun.  Tha  mi  nise,  mar  gheall  mi, 
dol  a  dh'  innse  dhuit  mar  fhuair 
mi  a  mach. 

Tha  cuimhn'  agad  fein  mar 
dhealaich  sinn.  Thog  mi  orm  le 
bocsa  na  piopa  gu  beul  a  chaolais  ; 
's  ann  an  sin  a  bha'n  othail :  Mar- 
slaidh  mhòr  agus  na  buanaichean 
a  bha  leatha  co  aoibhinn  aighear- 
ach,  's  ge  nach  biodh  iad  ach  a' 
dol  do'n  choille  clino  ;  co  bha  'm 
broilleach  na  cuideachd  ach  Para' 
mòr  le  eile-bheag,  's  le  bhoineid 
mar  a  b'  àbhuist  da— cuaille  de 
bhata  daraich  na  laimh — màileid 
do  bhian  gaibhre  air  a  dhruim. 
Fàilt  ort,  Fhionnlaith  phiobaire, 
ars  esan,  gu  meal  thu  do  bhrigis. 
Mata,  arsa  mise,  tubaist  oirre — 'si 
so  a  cheud  uair  a  chuir  mi  orm  i : 
nam  fuirgheadh  i  shuas  cha  bu 
ghearan  e  ;  ach  tha  mi  cheana  cho 
sgith  dhi  'sa  bha  da  bhliadhnach 
eich  de'n  ghad,  a  cheud  oi'ch'  a 
chuireadh  air  e.  A  mach  ghabh 
sinn  an  coinneamh  soitheach  na 
smùide,  a  Mhaighdeann-Mhoirear- 
nach,  mar  their  iad  rithe.     Bha  i 


teannadh  oirnn  o  Mhuile,  a'  cur 
nan  sniùid  di.  Tha  i  so  a'  tighinn, 
arsa  Para'  mòr,  an  aigeannach 
mhaol  ghrannda,  le  gleadhraich, 
"s  le  h-iipraid :  cha  b'  ioghnadh 
learn  ach  a  Mhaighdeann  a  ràdh 
rithe  ;  bi  sin  a  Mhaighdeann  gun 
mhodh,  gun  eisimeil.  Tharruing 
i  oirnn  le  caoiribh  ban  fo  a  sròin, 
a  slachdraich,  agus  a'  sloisreadh  na 
fairge  foidhpe,  bha  'g  eiridh  na  h- 
iomairean  bàna  còbhragaich  a  nunn 
gu  Aros.  Thainig  i  nuas  oirnn  a' 
bagradh  ar  smaladh  fo  a  cuibh- 
leachan.  Fa  dheire  slad  arbheisd  ; 
is  cha  luaithe  stad  na  cuibhleachan 
o  dhol  m'an  cuairt,  na  thug  feadan 
fada  caol  a  bha  suas  ri  taobh  an 
t-siomlair  mhòir,  aon  ran  as,  a 
shaoil  mi  a  sgàineadh  mo  cheann. 
'S  ann  an  sin  a  bha'n  ùinich  san 
othail  an  dol  ri  cliathaich  na  Luinge, 
a  h-uile  beul  sa  bhata  fosgailte  san 
aon  am — gun  urram  fear  ga  cheile : 
Mas  i  Marslaidh  mhòr  thug  i  mach 
a  bheurla  sin  nach  do  chieachd  i 
o'n  a  bha  i  'n  uraidh  air  a  Ghalld- 
achd  ;  co  ach  ise — bha  Bheurla  's 
a  Ghaelic  a'  measg  a  cheile.  Dean  . 
fodha,  ars'  an  dara  h-aon,  nach 
iomair  thu  a  mhic  do  mhàthar,  ars' 
an  t-aon  eile :  a  stigh  an  ràmh 
bràghad  shuas,  buille  ga  deire 
shios  ;  na  dean  thus  Iain  Bhàin  : 
Cttnai,  caiiai  ghillean  arsa  Marsl- 
aidh mliòr — gu  reidh,  ars'  a  h-uile 
h-aon.  Mar  bhitheadh  mo  nàire, 
's  mar  bha  mi  ceangailte  sa  bhrigis, 
bha  mi  mach  a  shnàmh  gu  tir.  Fa 
dheire  thainig  ball  cainipe  le  fead 
mar  cluasaibh,  agus  ghlaodh  gach 
neach.  Cum  air  gu  gramail,  Iain 
Bliàin.  Thug  a  Gheòladh  aon 
sàthadh  aisd  a  nunn  gu  taobh  na 
Luinge,  agus  shaoil  leam  gun  robh 
sinn  thairis.  Fhuair  mi  suas,  ach 
clia'n  fhios  domh  cionnas;  is  cha 
mho  bha  fhios  agam  c'àit  an  tionn- 
dainn. 

Tha  thu  'n  sin  Fhionnlaith  arsa 

Pàra'  niòr,  mar   bhò  mhaoil    a'm' 
buailiclh  choimhich.    Thig  leam  a 
dh'  amharc  mionach  na  Maighdinn 
so  fein,  a  dheuchainn  an  tuig  sinn 
mar  tha  bheairt   innleachdach  ag 
iomairt.     Ach,  ma  diaidli,  's  arm 
an   sin,  a   Mhàiri,   a  bha  'm  fire, 
faire — Sailean  iaruinn  agus  slatan 
a'  gluasad  a  nunn  agus    a  nail,  a 
SÌOS  agus  suas,  air  an  ais,  's  air  an 
adhart  gun  tàmb  gun  stad;  cnagan 
agus  gobhalain  agus  eagan  a'  frea- 
gairt   d'  a   cheiie.     Cuibhleachan 
beaga    nan    deann-ruidh    mu    na 
cuibhleachaibh      mora.         Duine 
truagh    shios   a'    measg  na  h-ac- 
f  buinn,  a'  cur  na  smùid  deth,  far 
nach  saoile  tu  a'  b'urrainn  do  luch 
dol  gun  a  milleadh  ;  ach  bha  esan 
a  gluasad  air  feadh  na  h-iipraid, 
CO  neo-sgàthach  'sa  rachadh  Para' 
mòr  na  mis'  a'  measg  na'n  caorach ; 
ag  armadh    gach  acfhuinn,  gach 
achlais,    udalan,    agus   feadan    le 
oladh   agus   le   h-im. — A   dhuine 
thruaigh,   arsa  Para'  mor,  's   ann 
agam  nach  'eil   sùil  ri  d'  aite  ;  is 
daor  a  tha  thu  cosnadh    t-arain. 
Carson    ars'    esan  ?    's  e  tionnda 
suas  a  shùl,  a  bha  snamh  ann  am 
talks.    Ged  a  labhradh  a  gheibh- 
leag  iarruinn  a  bha  'na  laimh,  cha 
b'  urrainn    duinn  barrachd    iogh- 
naidh  bhi  oirnn  na  'nuair  a  chuala 
sinn   an  duine   so    a'  labhairt  na 
Gaelic — Nach  do  shaoil  mi,  arsa 
Para'  mor,  gur  Sasunnach,  no  Eir- 
ionnach,  no  Gall  bochd  a  bh'  ann. 
Thainig  e  nios,  a'  siabadh  an  fhal- 
lais  o  ghnùis  le  bad  còrcaich  a  bha 
'na   laimh ;    agus   thòisich    e    air 
beachd  a  thoirt  dhuinn  air  an  ac- 
fhuinn: Ach   fheudail,  bi  sin  an 
fhaoineis.     An  saoil  thu,  a  Phara' 
mhòir,   a   deir  mise,  nach   anns  a 
cheann  a  smuaintich  an    toiseach 
air  so  a  bha'n  t-innleachd.    Coma 
leam  e  fein  is  innleachd,arsa  Pài'a' 
mòr.     Is   mi-nàdurra,   peacach  an 
t-innleachd   so    fein,  a    cur  sruth 


agus  soirbhis  an  Fhreasdail  gu'n 
dulan,  a'  dol  nan  aghaidh  gun 
seòl  gun  ràmh. — Coma  leam  i ; — 
cha'n'eil  an  t-innleachd  so  cneasda. 
B'fhearr  leam  a  bhi  ann  an  Geola 
dhuitliAchnacraige, — Eoghann  an 
rugha  air  an  sdiùir  a'  ruith  le 
croinn  riùsgte,  roi  bhuinne  nam 
biodag,  na  bhi  innte — tha  mi  'g 
ràdh  riut  nach  'eil  an  t-innleachd 
so  cneasda. 

Mar  bha  sinn  a  nunn  gu  ceann 
Mhusdail  chuala  mi  fhein  sgal 
pioba  air  mo  chùl,  agus  air  dhomh 
tionnda,  cò  bha'n  so  ach  balach 
ronnach  de  mhuinntir  Thirie,  a' 
gleusadh  a  phiob,  an  fhad  's  a 
bheireadh  duin'  eile  cuairt  aisde. 
Ma  ta,  arsa  Para'  mor.  Is  ceannach 
air  an  ubh  an  gloc. — Cia  mar  tha 
so  a'  còrdadh  riut,  Fhionnlath,  ars 
esan  ?  Is  searbh  a  ghlòir,  a  deir 
mis,  nach  feudar  eisdeachd. 
Chluich  e,  fa  dlieire,  Bodach  nam 
brigisean,  agus  m'an  do  sguir  e  dhi, 
bha  mi  co  sgith  dheth  fein  's  da 
cheol  's  a  bha  mi  de  'n  bhrigis 
lachduinn. 

Co  bha'n  deire  na  Luinge,  ach 
Alastoir  ruadh  Mac-an-Abraich, 
Tighearna  Chola.  Mhothaich  e 
dhomh  fhein,  agus  smeid  e  orm — 
cha  robh  maith  a  dhiùltadh — bha 
mòran  uaislean  shios  leis  air  clàr 
deire  na  luinge,  Sasunnaich,  Gaill, 
agus  Fràngaich.  Cuid  diubh  a' 
leughadh,  cuid  na'n  codal — cuid 
a'  meananaich,  cuid  ag  itheadh. 
Feardhiubh  legloin'  amhaircfhada 
riomhach  ri  shùil,  mar  gum  biodh 
e  dol  a  losgadh  air  Caisteal  Duairt ; 
mhothaich  mi  fear  fada,  caol,  glas- 
neulach  le  speuclair  air  a  shròin,  is 
bioran  ruadh  'na  laimh  leis  an  robh 
e  'tarruing  dealbh  a  Chaisteil.  Bha 
ban-tighearna  mhòr  riomhach  'nam 
measg  agus  measan  leibideach  de 
chù  beag  molach  na  h-uchd,  ris 
an  robh  i  a'  briodal  agus  ga  phòg- 
adh  ;     agus    da    mhaighdinn    òj; 

leatha,  air  an  robh  rud  nach  faca 
mi  riamh  roimhe,  brigisean  geala 
anairt,  fo'n  chuid  eile  d'an  aodach. 
Thug  mi  f  liein  a  mach  a  phiob 
mar  a  dh'  iarr  iad,  ach  a  cheud 
sgal  a  thug  i,  theich  gach  aon  diu, 
ach  aon  Sasunnach  mòr  reamhar, 
a  shuidh  m'am  choinneamh  le  dha 
mheur  na  chkiasaibh,  agus  sgràing 
air  mar  gu'm  bithinn  a'  dol  ga 
itheadh. 

Ma  bha  ceòl  a'  measg  nan  uais- 
lean,  bha  ceòl  agua  dannsa  'an 
ceann  eile  na  Luinge.  Ach  mar 
bha  sinn  a'  dol  sios  gu  Eisdeal, 
chaidh  an  ceòl  air  feadh  na  f  idhle. 
Bha  'n  fhairge  na  mill  agus  na 
gleanntaidh  ;  thòisich  soitheach  na 
smùide  fein  ri  dannsa.  Cha  robh 
ran  abheireadh  am  feadan  mòr  as, 
nach  saoileadh  tu  gun  robh  muc- 
mharar'a  cliathaich.  Cha  chluinn- 
eadh  tu  nis  ach  osnaidhean  o  gach 
àite,  Bha'n  Sasunnach  mòr  a  bha 
fochaid  air  a  phiob,  's  a  cheann 
thar  beul-mòr  na  luinge,  an  impis 
sgàinidh.  An  tuille  teannaidh  ort, 
a  deir  mise  ;  neor-thaing  mar  'eil 
pluicbd  piobair'  a  nis  ort  fein. 
Ràinig  sinn  an  Crionan.  Is  pris- 
eil,  arsa  Para  mòr,  a  chas  air  tir ; 
a  cheud  fhocal  a  thainig  as  a 
cheann  o  chaidh  sinn  seachad  air 
beul  Lochfaochann. 

Air  an  la  màireach  ràinig  sinn 
Glaschu,  àite  ris  an  abair  iad  am 
Broomiela ;  b'e  sin  Ceadha  na 
h-ùpraid.  Luingis  na  smùide  a' 
falbh  agus  a'  teachd  Ian  sluaigh, 
mar  gu'm  biodh  an  saoghal  a'  dol 
do  Ghlaschu,  agus  an  saoghal  a' 
teicheadh  as.  O  nach  d'  fhàs  mi 
bodhar  leis  a  ghleadhraich  a  bha 
m'  chluasaibh,  cha  chùram  leam 
gu'n  caill  mi  mo  chlaisteachd  tuille. 
Bha  sreath  dhaoine  air  an  tarruing 
suas  fa  chomhair  nan  soithichean 
le  ball  cainipe  mu  ghuala  gach  aoin 
diu,  agus  braiste  riomhach  air  an 
uchd.     Bha  iad  so  a'  smèide  oirnn 


mar  bha  sinn  a  dol  gu  tir,  a  h-uile 
beul  fosgailt  mar  gum  biodh  iad  a' 
cur  fàilt  oirnn ;  gach  lamh  sinnte, 
agus  gach  sùil  siùbhlach  mar  gum 
biodh  iad  ag  iarruidh  luchd-eolais. 
Bha  aon  fhear,  gu  h-àraidh  a 
shocraich  a  shuil  orm  f  hin,  agus  air 
dhomh  amharc  air  gu  geur,  a  dh' 
fheuch  an  cuimhnichinn  cò  e, 
chuir  e  lamh  ri  aid,  agus  chrom  e 
cheann  co  modhail,  siobhailte,  's 
nach  b'  urrainn  domh  fein  gun  an 
f  hailt  a  f hreagradh ;  ann  am  prioba 
na  siàl  bha  e  air  clàr  na  luinge, 
agus  thog  e  leis  bocsa  mo  phioba 
agus  màileid  Phàra'  mhòir,  co  eas- 
guidh's  a ghlacadh  Gauger  Thobar- 
Mhuire  buideal  uisge-bheatha  gun 
chuireadh  gun  chead.  Air  t-athais, 
arsa  Para'  mor.  An  cualatu  riamh, 
mo  ghille  maith,  mar  thuirt 
Clag  Scàin,  An  rud  nach  buin 
duit  na  buin  da.  Leanaibh  mis,  a 
dhaoin  uails',  ars  an  duine,  agus  e 
falbh  ceum  romhainn.  'S  anns  a 
bhaile  mhòr  fhein,  a  deir  mis,  a 
tha  'm  modh.  Is  fad  o  chuala  mi, 
gum  bi  giir  aig  an  f heannaig  fhein 
is  t-fhoghar.  Dh'  iarr  sinn  air, 
e  g'ar  toirt  gu  tigh  Eoghainn  òig, 
farand'rinniad  arbeathagu  cridh- 
eil.  Slàn  leat  a  Mhàiri,  a  ghraidh 
air  an  am.  Cuiridh  mi  litir  eile  a' 
d'  ionnsuidh  ann  an  ùine  ghoirid, 
'nuair  a  gheibh  mi  cosnadh.  Cha'- 
n'eil  thu  fein  agus  na  pàistean  tiot 
as  mo  chuimhne.  O  I  bi  furach- 
air  mu  Lachlann  beag,  mo  chuil- 
ean  gaolach.  Am  Freasdal  a  bhi 
maille  riut.  Guidhe  dùrachdach, 
t  -Fhir-phòsda  ghràdhaich, 

FlONNLATH  MacAonGIIAIS. 
T — O 


AISLING  MHAIRI. 
'Nuair  dh'  eirich  gealach  Gheal  nan  trà, 
Os  ceann  nam  beann  is  àird  tha  's  t'lr ; 
'S  a  thaom  o'n  ear  a  sohis  fann, 
A'  nochdadh  chrann,  is  àiid  gach  ni. 

Lelg  Màlri  slos  i  fein  chum  prinih  ; 
'S  a  beachfl  air  Sanndi  fad  o  tlùr  ; 
'Nuair  chual'  i  guth  gu  ciiiin  ag  radh, 
A  Mhàìri  leig  am  bròn  sin  diot  ! 

O'n  chluasaig  thog  i  suas  a  ceaiin, 

A  shealltuinn  co  a  bh'  ann,  is  i; 

Co  cliunnaic  i  ach  run  a  graidh, 

Bha  shiiilean  fas,  's  a  ghnuis  gun  11. 

O  !   's  faar  a  ghràidh,  's  lo  f  huar  a  tlia' 

Mi'n  iochdar  cuain,  's  mo  chàilgunchll  ; 

Is  fada  uait  mi'n  suain  a  bhàis, 

'S  a  Mhairi  leig  am  bròn  sin  diot. 

Tri  oi'cbe  doineannacb  air  cuan, 

Eha  sinn  le  ardan  stiiagh  'g  ar  claoidh, 

A  strigh  r'ar  bare  a  chumail  suas  ; 

Ach  b'  f  haoin  sau  uair,  's  bu  truagh  ar 

strjgh. 
'An  sin  'nuair  mhcilich  m'  f hull  le  h- 

oilU, 
Mo  chridh  a  ghaoil  bha  Ian  le  d'  ghrkdh- 
Nis  tha  ghaoth  'na  tosd,  "s   tha  mis  aig 

fois, 
■  S  a  Mhairi  leig  am  bron  sin  diot. 

O!   Mhairi  ghraidh,  dean  deas  thu  fein  ; 
Oir  *s  gearr  an  reis  gn'r  còmhdhail  mhòr; 
'An  sin  bithidh  gràdh  o  churam  saor ; 
Is  dealach  a  choidhch  cha  bhi  ni  's  mo. 
'An  sin  ghlaodh  an  coileaeh,  's  theich  an 

sgail, 
'S  ni  's  mo  de  Shanndi  cha'n  f  hac  i; 
'S  e  thuirt  an  taibhse  ciiiin,  's  e  falbh, 
A  Mhairi  leig  am  bron  sin  diot, 

Latha  Blair  Sliabh-chlamhain. 
Deanaibh  ullamh  chum  ur  turais, 
'S  bithibh  guineach,  deonach  ; 
So  an  cumasg  am  bi  na  buillean 
An  deantar  fail  a  dhòrt-idh. 
Och  a  dhuine  's  lionmhor  curaidh, 
Is  tior  stuiToil  co'-strigh, 
A  Leigear  bliàr  eille  mar  chuilean 
Dh'  f  haotainn  fuLl  air  Seòras  ! 


Mholr'  is  sgalrteil,  foirmeil,  bngant, 

Galdhell  ghasta,  chròdha ; 

Gach  aon  bhratach  slos  do'u  bhaiteal, 

Le'n  gruaidh  laiste  rois-dearg; 

lad  gun  fhiamh,  gun  f  heall,  gun  ghais. 

eadh, 
Rioghail,  beachd-bhorb,  proiseil ; 
Gu  neo-lapach  ri  rolnn  gaisge, 
Spainnich  ghlas  'n  an  dornaibh. 

Am  feadh  a  bha  'm  Prionns'  òg, 
'sna  fineachan  Gae'lach  a  dh'  eir- 
ich  leis,  ann  an  Lùchuirtibh  a 
shinnsir  ann  an  Diin-eudean,  thain- 
ig  Sir  Iain  Cope  leis  an  arm-dhearg 
air  tir  aig  Dunbar,  baile  beag  an 
cois  na  fairge,  seachd  mile  fichead 
an  taobh  an  ear  do  Dhun-eudean; 
agus  air  an  la  màireach  ghluais  e 
fein  agus  f  heachd  an  coinneamh 
na'n  Gae'dhal.  Chaidil  e  fein  agus 
a  dhaoine  an  oi'che  sin  J"ann  an 
Haddington,  agus  air  an  ath-la 
ghabh  iad  air  an  aghaidh  air  an  t- 
slighe  do  Dhun-eudean.  Chuir  e 
Mor'ear  Loudai  agus  freiceadan 
leis  air  an  adhart  roi  'n  arm  eile, 
an  earalas  nach  d'  thigeadh  am 
Prionns'  orra  gun  f  hios.  Ach  cha 
b'  fhad  a  chaidh  e  'nuair  a  phill  e 
an  deannaibh  nam  bonn,  ag  innse 
gu'n  cual  e  piobaireachd  na'n 
Gae'dhal,  gum  tac  e  am  brataich- 
ean  coimheach.  Chuir  so  logh- 
nadh  air  Cope,  ach  cha  do  ghabh 
e  eagal.  Chuir  e  stad  air  an 
f  heachd,  agus  tharruing  e  suas  iad 
'an  òrdugh  catha.  TamuU  beag 
na  dheigh  5Ìn  thainig  Tearlach 
agus  luchd  nam  breacan  san 
fhradharc.  Bha  iad  so  an  àrd 
mhisnich,  an  deigh  nafois  a  f  huair 
iad,  an  Dun-eudean.  Air  an  la  so 
fein  mu  eiridh  na  greine  thainig  na 
Granndaich,Cloinn-Lachlainn,agus 
niuinntir  Adhoill  d'an  ionnsuidh  ; 
agus  chuir  Tearlach  e  fein  air  ceann 
a^chuid  daoinc.  Thuirt  e  riii, 
Tharruing  mi  mo  chlaidheamh,  mo 

Chàirdean,  agus  thilg  mi  uam  an 
trualll.  Fhreagair  an  t-arm  e  le 
iolach  ard,  agus  ghluais  iad  air  an 
aghaidh,  tri  air  doimlineaclid,  a' 
sior  chumail  cothrom  a  bhruthaicli, 
oir  bu  toighleis  na  Gaedheil  riamh 
cothrom  a'bhruthaicli  a  bhi  aca  air  an 
naimhdibh  ;  a'cuimhneachadh  mar 
thuirt  Eoghann  dubh  Mac-a-Chòm- 
baich,  Theid  an  taigeis  fein  gu 
dàna  sìos  am  bruthach.  Cha  robh 
'n  t-arm  dearg  ro-dheigheil  air 
teachd  gu  cumasg  air  anfheasgar  sin, 
agus  uime  sin  tharruing  na  Gaedh- 
eil suas  air  leachdainn  air  an  robh 
fraoch  agus  conasg,  ftir  an  do 
ghabh  iad  gu  tàmh  paisgte  nam 
breacanaibh,an  deigh  dhoibh  freic- 
eadan  laidir  a  chur  a  mach  a 
dheanamh  fàth-fheitheamh  air  an 
nàmhuid.  Bi  so  a  cheud  oidhch' 
fhuar  a  thainig,  o'n  a  sgaoileadh 
bratach  Thearlaich  ann  an  Gleann- 
fionain  :  Thuit  air  an  oi'che  so  ceo 
dùmhail  agus  Hath-reodha,  a  chuir 
doimheadas  mòr  air  an  arm  dhearg, 
ach  a  mheasadh  suarach  le  luchd- 
àiteachadh  nam  beann.  Thug 
Cope  fainear  teinntean  mòr  fhad- 
adh  mu  thimchioU  an  airm  g'an 
cumail  blàth,  agus  a  thoirt  misnich 
dhoibh;  ach  leigTearJach's  a  chuid 
daoine  iad  fein  nan  sineadh  san 
f  hraoch,  agus  thugadh  òrdugh  gun 
smid  a'  labhairt. 

An  deigh  do  na  daoine  gabhail 
mu  thàmh,  thainig  oganach  uasal, 
a  bha  nam  measg  air  adhart,  a 
thogadh  anns  an  àite  sin,  agus  a 
thairg  'ìùX  a  dheanamh  dhoibh  roi 
mhòintich  dhomhain  a  bha  eadar 
iad  fein  's  an  t-arm  dearg,  tre 
bhealach  àraidh,  leis  am  feudadh 
iad  tighinn  dlù  air  an  nàmhuid, 
gun  iad  a  mhothacliadh  dlioibh. 
Dhùisgeadh  am  Prionnsa,  a  bha  na 
luidhe  agus  sguab  pheasrach  mar 
chluasaig  dha.  Chumadh  comh- 
airle-chogaidli,  agus  cho'-aontaich 
iad  comhairl  an  òganaich  a  ghabhail. 


B'  ann  air  di-sathairn,  a  cheud 
la  thar  fhichead  de  mliios  meadh- 
onach  an  Fhogharaidh,  bha  na 
Gaedheil  air  eiridh  tri  uairean  an 
uaireadair  m'an  do  thog  a  ghrian 
a  ceann,  gu  latha  Sliabh-chlamh- 
uin  a  chur.  (ihabh  iad  sios  tre 
ghlaic  dhomhain,  gun  smid  as  an 
cinn.  Cha  robh  e  n  comas  an 
nàmhuid  am  faicinn  leis  a  cheo 
dhùmhail  a  bha  air  an  t-srath. 
Chuireadh  Clann  Domhnuill  air 
an  laimh  dheis,  urram  a  fhuair  iad 
air  Blàr  Bhanocburn,  agus  a 
ghleidh  iad  anns  gach  cath  uaith 
sin,  ach  air  cath  ainmeil  Harla, 
'nuair  a  thug  iad  fein  thairis  i  le  'n 
deoin  do  Shiol-Leoid.  Air  a 
mhaduinn  so,  bha  Mac  Dho'ill 
dui  's  a  chuid  daoine,  agus  Stiubh- 
artaich  na  h-Apunn  air  an  laimh 
chli,  agus  Clann-Ghriogair  sa 
mheadhon.  Bha  Diùchd  Pheairt 
na  Cheannard  air  an  laimh  dheis, 
agus  ]Mor'ear  Deorsa  Moireadh  air 
an  laimli  chli. 

Bha  chuid  eile  de  na  Gaedheil, 
muinntir  Adhoill,  Clann  Donn- 
chaidh,  Clann  Iain  Ghlinne  Comh- 
ann,  agus  Clann  Lachluinn,  air  an 
tarruing  suas  nan  sreath  eile  leth 
cheud  slat  air  cùlaobh  chàich,  ^o 
stiùradh  Mhor'ear  Nairn,  agus  ea- 
dar an  dà  chuid  bha  Tearlach  e 
fein.  Bha  de  Ghaidheil  a  làthair 
sa  bhlàr  so  da  mhile  agus  ceithir 
cheud,  agus  do'n  arm  dhearg  tri 
cheud  ni  bu  lugha.  INIhothaich 
am  freiceadan  a  bh'  aig  Cope  do 
na  Gaedheil  a'  tighinn,  agus  thug 
iad  sanus  seachad. 

Bha  nise  brise  na  fair'  ann,  bha 
'n  ceo  ag  eiridh  suas,  agus  òg 
ghathan  na  greine  ag  òradh  àirde 
nan  speur.  Bha  fhathast  meall 
ceo  eadar  an  da  fheachd,  air  chor 
's  nach  fhac  iad  a  cheile,  ged  a 
thuig  iad  gun  robh  iad  dlù.  Lean- 
aibh  mise,  arsa  Tearlach,  agus  le 
còmhnadh  Dhc   ni    mi   an    diutjh 

sibh  'nar  daoine  sonadh.  'Nuair 
bha  iad  gu  bhi  'n  sàs  thug  na 
Gaedheil  dhiu  am  boineidean,  agus 
chuir  iad  suas  ùrnuigh  ghearr.  B' 
uaislean  air  fad  a  bha  san  t-sreath 
thoisicli.  Bha  gach  Ceann-cinn- 
eadh  am  broilleach  a  dhaoine  fein, 
agus  na  cairdean  bu  disle  dha  mu 
thimchioll.  Thainig  am  feachd 
Gae'dhlach  co  bras  air  an  aghaidh 
's  nach  robh  cothrom  aig  Cope  air 
mòran  a  labhairt  r'a  chuid  airm. 
Thog  na  Gaedheil,  mar  bu  nòsleo, 
aon  iolach  oillteil  chatha,  agus  ann 
am  prioba  na  sùl  bha  iad  am  bad 
an  nàmhuid.  Dh'  fhosgail  an  t-arm 
dearg  orra  le'n  gunnachaibh  mora, 
agus  leig  iad  aon  dairearach  ghail- 
blieach  orra  le'n  airm-theine  o 
thaobh  gu  taobh  ;  ach  bu  shuarach 
so  'an  aghaidh  cruadal  foghainteach 
nan  laoch  treun  a  bha  tighinn  orra. 
Cha  d'  fhuair  iad  ach  an  aon  lòd  a 
thilgeadh,  'niiair  bha  luchd  nam 
breacan  le  'm  biodaig  's  le  'n 
claidheamh  'nam  broilleach.  'S  e 
Mac  Dhò  'ill  dui  'sa  dhaoine  agus 
muinntir  na  h-Apunn  thug  a  cheud 
fhuil.  Thainig  na  Trupairean  'n 
a'n  codhail,  ach  ma  thainig  cha  b* 
fhad  a  sheas  iad.  Thainig  Clann 
Dòmhnuill  air  an  adhart,  agus  cha 
b'  iad  bu  tàire,  'na  dheigh  sin  Clann 
Ghriogair  a  dhearbh  gum  b'  aith- 
righ  iad  air  cliu  an  sinnsireachd. 
Cha  robh  e  comasach  seasamh  nan 
aghaidh.  Ann  an  tiota  chuir  iad 
an  ruaig  air  an  arm  dhearg.  Bha 
aon  bhuidheann  bheag  a  sheas^ 
fon  duin'  ainmeil  Coirneal 
Gardner,  a  sheas  leo  so  an 
deigh  d'a  dhaoine  fein  fhàgail;  agus 
a  chuir  an  cath  gu  duineil,  gus  an 
do  bhualleadh  gu  làr  e  le  iomad 
creuchd  fhuilteach,  ann  an  sealladh 
a  thighe  fein,  Cha  do  mhair  an 
cath  ainmeil  so  thairis  air  cuig  no 
sea  mhionaidean ;  ach  anns  an  ùine 
ghearr  so  chaidh  a  choilion  gniomh 
foghainteach  a  dheanamh  sa  lion- 


adh  leabhar  cuimseach.  Cha  d" 
fhuair  as  de  'n  arm  dhearg  air  fad 
ach  mu  shea  ceud ;  mharbhadh, 
no  rinneadh  priosunaich  de  chach. 
Theich  an  CeannardCoPE  fein,  agus 
cha  do  tharruing  e  srian  gus  an  d' 
ràinig  e  Dunbar. 

'S  ann  le  taitneachd  a  tha  sinn 
a'  leughadh,  ged  a  bha  na  Gaedh- 
eil CO  cruadalach  a  chur  na  ruaig, 
gun  do  thaisbein  iad  an  caoimh- 
neas  a  b'  iochdmhoire  dhoibh-san 
a  bh'  air  an  leònadh. 

Thainig  na  Camshronaich  do 
Dhun-eudean  an  ceann  tri  uairean 
an  deigh  am  blar  a  chur,  a'  nochda 
gu  follaiseach  brataichean  an  airm 
dheirg ;  agus  air  an  latha  màireach 
thainig  am  Prionns'  agus  am 
feachd  gu  leir  nan  deigh,  le  'm 
priosunachaibh,  a  bhagu  inbh  bhig 
CO  lionmhor  riu  fein  ;  agus  cuig 
fichead  piobair  a'  seinn  gu  caith- 
reamach,  'nuair  a  thill  iad  mar  so 
gu  buadhar  do  Cheann-bhaile  na 
rioghachd. 


CUAIRT  A  MHINISTEIR  GHALLDA. 

Sdthaihh  an  corran,  otr  tha  amfoyhar- 
adh  ahuich.     Joel  3.  13. 

Ayus  thainig  aingcal  eile  a  mach  as  an 
teawpull,  a'  glaodhaich  le  guth  drd  ris  an 
ti  a  bha  'na  shuidhe  air  an  neul,  Suih  a 
steach  do  chorran ;  oir  tha  fog/tar  na 
talmhidnn  ahuich.      Foill.  l-l.  lo- 

Thachair  dhomh  bhi  gabhail 
sgriob  roi  'n  sgireachd  o  chionn 
latha  no  dha,  agus  air  dhomh  bhi 
'g  imeachd  trebhaile  àraidh  mhoth- 
aich  mi  tuathanach  coir,  teisteil,  le 
caraid  d'a  choimhearsnaich  ag 
coiseachd  tre  achadh  cruithneachd, 
agus  thuig  mi  leis  an  laimhseach- 
adh  a  bha  iad  a'  deanamh,  gur  ann 
a  bha  iad  a  feuchainn  an  robh  an 
cruithneachd  abuich.  An  deigh 
dhoibh  bhi  greis  air  f  headh,  chua- 
la  mi'n  tuathanach  le  guth  àrd  ag 
glaodhaich  ri  aon  a  bha  na  sheas- 

amh  aig  dor  us  an  tighe  aige,  Cuir 
a  mach  na  buanaichean,  tha'n 
cruithneachd  so  abuich.  'Nuair  a 
mhothaich  iad  dhomhsa  thainig  iad 
ceum  a'm'  chòmhdhail,  agus  shuidh 
Sinn  le  chèile  tamull  beag  ri  taobh 
an  tuim.  Cha'n'eil,  eadar  dha 
cheann  na  bliadhna,  daoine  ris  am 
fearr  leam  tachairt,  n'an  tuath 
choir.  Tha  de  thùr  agus  de  thuigs' 
anntajtha  iad  am  bitheantas  deigh- 
eil  air  seanachas  stòlda,  is  ro  thric 
a  gheibhear  iad  gu  fiachail,  ionraic, 
le  aodhradh  Dhe  'nan  teaghluich- 
ibh,  agus  seachantach  air  niòran 
de  dhroch  chleachdannan  a  tha  gu 
mi-shealbhar  a  buadhachadh  am 
nieasg  muinntir  eile. 

Bheir  mi,  ann  an  so,  seachad 
beagan  de'n  chonaltradh  a  bh' 
againn  air  an  am  so. 

MiNisTEiR.  Tha  coslas  maith 
air  a  chruithneachd  so,  a  Thòmais. 
An  saoil  thu  a'  bheil  e  abuich  ? 

Tom  AS.  Tha  mi  deanamh  dheth 
gu  bheil :  chaidh  mi  fhin  agus  mo 
choirahearsnaich  air  f  headh,  agus 
air  leinn  gur  mo  a  chailleadli  e  na 
bhuidhneadh  elefhagail  ni  b'fhaide. 
Tha  cheann  ag  aomadh,  tha  'n 
grainne  gu  trom,  tarbhach,  agus 
nam  fàgamaid  e  ni  b'  f  haide,  thuit- 
eadh  a  cheann  fo  chois. 

MiN.  'S  ann  de  na  comharan 
sin,  gu  dearbh.  Mar  'eil  mi 
meallta  tha  na  fòghannain  agus  an 
sgeallan,  agus  gach  luibheannach 
ag  abuchadh  mar  an  ceudna. 

Tom.  Mata,  a  Mhinisteir  cha 
mhinic  leo  sin  a  bhi  air  deireadh. 
Cha'n  f  haca  mi  foghar  riamh  anns 
nach  d'  abuich  iadsan,  Mar  thuirt 
an  sean-fhocal,  "Cinnidh  an  droch 
lus  anns  gach  fonn."  Bha  mis 
agus  mo  choimhearsnacli  'an  so,  a' 
tighinn  thairis  air  cuid  de  na  nithe 
a  chuir  sibh  fein  'n  ar  cuimhne  air 
an  t-sàbaid  so  chaidh,  air  an  steigh- 
theagaisg  sin,  Lcig  Ico  gus  an  d' 
ihig  am  foghar  a  dli. 


MiN.  Nach  follaiseach  an  soill- 
eireachadh  tha  agad  mu  choinn- 
eamh  do  shùl  air  an  f  hirinn  a  tha 
fillte  steach  anns  na  briathraibh 
sin.  Nach  faic  thu  gu  bheil  neul 
abuich  air  an  da  chuid  ?  Thainig 
am  foghar,  agus  cha'n  fhàgar  aon 
seach  aon  diu  ni  's  faide  gun 
bhuain.  Ceart  mar  sin  tha  daoine 
maith  agus  olc  ag  abachadh  le 
cheile  arson  an  fhoghair  mhòir;  agus 
feudar  comharan  an  abachaidh 
f  haicinn  air  gach  aon  diu. 

Tom.  'S  ann  aig  Dia,  a  mhinis- 
teir, a  tha  brath  cò  a  tha  maith  no 
CO  a  tha  olc  ;  is  dàna  dhuinne 
breith  a  thoirt. 

MiN.  Tha  thu  ceart ;  tha  sinne 
ro  ullamh  gu  bhi  air  ar  mealladh, 
agus  cha  bhuin  e  idir  dhuinn  bhi 
geur-shuileach  a  dh'  fhaotainn  a 
mach  an  smùirnein  a  tha  'n  sùil  ar 
coimhearsnaich,  ach  cha'n  urrainn 
duinn  a  bhi  tuille  's  furachair  mu 
ar  cor  fein-  Tha  cuid  de  chomh- 
aran  ann  leis  am  feud  sinn  barail 
theann  a  thoirt  air  ar  staid  ;  agus 
'se  ar  dleasannas  sinn  fein  a  cheas- 
nachadh  leo  sin. 

Tom.  Mar  dàna  dhomh  f  heòr- 
aich,  bhithinn  'n  ur  comaine  cuid 
diu  innse  dhomh. 

MiN.  Mheasainn  na  chomhar- 
adh  eagallach,  gu  bheil  an  duine 
sin  ag  abachadh  arson  ionad  na 
dòruinn,  aig  a'  bheil  a  choguis, 
mar  gam  b'  ann  'na  suain,  agus  is 
urrainn  dol  air  aghaidhna  aingidh- 
eachd  gun  agartas  air  bith  uaipe  ; 
a  chaitheas  an  la,  agus  a  choidleas 
an  oi'che  gun  umhail  gun  ioma- 
guin.  Is  truagh  staid  an  duine  sin 
a  tha  aineolach  air  agartas  a  chog- 
uis, tha  aobhar  eagail  gun  dubh- 
airt  Dia,  a  thaobh  an  duine  so, 
"Leig  leis ;"  agus  gu  bheil  e  abuicli 
arson  a  ghearradh  sios. 

Tom.  Cha  'n  fheud  e  bhith  gu 
bheil  sibh  a'  diteadh  gach  aon 
nach  'eil  fathast  air  an  dùsgadh. 

agus  aig  a  bheil  a  choguis  na 
suain,  mar  dhuine  caillte,  a  ghearr- 
ar  sios  gu  cinnteach,  agus  a  thilg- 
ear  anns  an  teine  ? 

MiN.  Cha  bhuin  e  dhuinne 
breith  a  thoirt  air  neach  sam  bitli, 
ach  is  cùis  chinnteach  ma  ghlacas 
am  bàs  e  ann  an  staid  neo-iom- 
paichte,  gu  bheil  e  caillte.  Cha 
dubhairt  Dia  fathast,  Gearr  sios  e ; 
ach  ciod  am  fios  m'an  d'thig 
meadhon  oi'ch'  an  nochd  nach  faigh 
e  gairra. 

Tom.  Shaoilinn  f  hin  f had 's  a  tha 
la  na'n  gràs  gun  chriochnachadh, 
nach  fheudar  a  ràdh  mu  neach 
air  bith,  gu  bheil  e  caillte. 

MiN.  Nior  leige  Dia  gun  ab- 
rainnse  gun  robh ;  ach  teudaidh 
duine  bhi  sa  chor  sin  leis  am  feud 
sinn  le  barandas  a  ràdh,  gu  bheil 
e  abuich  arson  sgrios,  mar  d'thig 
grad  atharrachadh  slainteil  air. 
Nam  biodh  seirbhiseach  agad  fein, 
agus  nam  bithinnse  san  làthair 
'nuair  chuir  thu  muinntearas  air, 
agus  na'n  cluinninn  thu  ag  earbsa 
do  ghnothaichean  ris,  agus  a'  cur 
mar  f  hiachaibh  air  obair  àraidh  a 
bhi  aige  deas  'nuair  a  thigeadh 
d'thusa  dhachaidh  mu  anamoch,  le 
gealladh  air  duais  mhòr  arson  a 
dheananih,  agus  a'bagradh  peanas 
an  lorg  eas-ùmhlachd ;  nam  taicinn 
an  duine  so,  an  deigh  aontachadh 
leis  a  chiimhnanta  sin,  a'caitheamh 
an  la  ann  an  diomhanas,  agus  a' 
deanamh  calg-dhireach  an  aghaidh 
t-iarrtuis ;  nan  rachainn  d'a  ionn- 
suidh  'an  dail  an  anamoich  chum 
earalachadh  cumail  r'a  ghealladh, 
e  chuimhneachadh  gun  robh  am 
feasgar  a'tighinn,  gun  robh  a 
ghrian  dlù  air  dol  fodlia,  agus  gun 
d'thigeadh  tus  'an  aithghearra ; 
nan  abradh  e,  tha  mo  choguis 
reidh  rium,  tha  tamull  tathast  m'an 
luidh  a  ghrian ;  theagamh  nach 
d'thig  e  idir  san  am  an  do  gheall 
e :  an  saoil  thu  nach  amhaircinn 
VOL.  I. 


air  an  duine  sin  mar  sheirbhis- 
each  mi-dhileas,  a  bha  Ian  thoill- 
tinneach  air  t-fheirg  agus  do 
chorruich. 

Tom,  Tha  sin  uile  fior,  a 
mhinisteir;  ach  nach  'eil  sinn  a' 
leughadh  mu'n  t-seirbhiseach  a  bha 
diomhanach  gus  an  aon  uair-deug, 
gidheadh  nach  do  ghabhadh  a  stigh 
e,  agus  nach  d'fhuair  e  an  aon 
duais  riu-san  a  dh'  oibrich  re  an 
latha  ? 

MiN.  Buidheachas  do  Dhia,  tha 
iomadh  cunntas  sòlasach  againn 
air  muinntir  a  dhùisg  an  Spiorad 
gu  aithreachas  ann  am  feasgar  an 
làithean.  Cha'n'eil  e  deacair  do 
ghràs  an  Uile-chumhachdaich  iad- 
san  a  bha  gu  diomhanach  dear- 
madach  fad  an  latha,  aomadh  d'a 
ionnsuidh  fein  san  anamoch ;  ach 
cuimhnich  mar  thuirt  am  Bard, 

Gur  ioiiann  aithreachas  criche, 
'Sa  bhi  cur  sjl  mu  f  heill-mhaituinn. 

Ach  o'n  a  thuit  duit  labhairt 
m'an  t-seirbhiseach  a  f  huair  cuir- 
eadh  air  aon  uair  deug,  bha  leith- 
sgeul  maith  aige-san,  cha  do 
thairg  duine  sam  bith  obair  dha. 
Mat.  XX.  5.  'se  sin  ri  ràdh,  cha  d' 
thàinig  na  Cinnich  a  stigh  gus  an 
aon  uair  deug,  cha  do  shearmon- 
aicheadh  an  Soisgeul  doibh  ni  bu 
luaithe ;  ach  cò  nis  a  dh'f  heudas 
a  radii  aig  co'-dhunadh  a  bheatha, 
nach  do  thairg  duine  sam  bith 
obair  dhàsan  ?  Co  nis  aig  nach 
'eil  iomad  cuireadh,  agus  earail 
dhiuachdach  ?  Tha  gach  leith- 
sgeul  air  an  toirt  as  an  rathad,  ag- 
us is  ceart-bhreitheach  do  Dhia  a 
ràdh,  d'an  taobh  so,  Sàth  an  corr- 
an,  tha'm  foghar  abuich. 

Tom.  Buinidh  dhuinn  uile  Dia 
a  ghlòrachadh  arson  fhad-fhulang- 
ais. 

MiN.  Dh'fheudainn  lomad 
comharadh    eile     mu     abachadh 

Q 

pheacach  a  nochda.  Dh'  ainmich- 
inn  gu  h-àraidh  a  h-aon,  'ee  sin, 
'nuair  a  tha  daoine  buanachadh 
anns  a  pheacadh,  an  deigh  dhoibh 
mothachadh  f  haotainn  air  an  staid 
chaillte ;  'nuair  a  tha  iad  le'n  iàn 
f  hios  gun  sgàth  gun  eagal  a'  dol 
air  an  aghaidh  air  an  t-slighe  tha 
treòrachadh  do  ifrinn.  Gabh  mar 
shamhladh  luchd  na  misg  agus 
nam  mionnan,  a  dh'fhàs  liath  anns 
a  pheacadh  ;  agus  nach  dean  na 
labhras  Dia  no  daoine  deargadh 
orra  chum  am  peacadh  sin  a 
sheachnadh,  ris  a  bheil  sgrios 
siorruidh  fuaighte.  Tha  aingidh- 
eachd  nan  daoine  so  gach  la  a'fòs 
ni's  iomhiine,  chitearsoitheach  eu- 
dionach  sa  chuan,  a'  gabhail  a  stigh 
an  uisge  a  lion  beagan,  agus  beag- 
an  gus  am  bi  i  Ian,  's  an  sin  theid 
i  gu  grad  fodha.  Ach  o'n  a  chi  mi 
na  buanaichean  a'tighinn  a  mach, 
chum  crloch  a  chuir  air  an  t-seanach- 
as,  cuiream  a'd'  chuimhne  gu  bheil 
air  an  làimh  eile  comharansòlasach 
ann  leis  am  feud  sinn  abachadh 
ann  an  gràs  a  thuigsinn.  Thuirt 
thu  rium  an  diugh  'nuair  tha'n 
cruithneachd  dlù  air  bhi  abuich, 
gun  aom  an  ceann  ni's  isle  na  bha 
e  'nuair  a  bha  e  gorm.  'Nuair  tha 
sluagh  Dhe  abuich,  trid  grais, 
arson  neamh,  fasaidh  iad  ni's  ir- 
iosaile,  agus  ni's  isle  'nam  beachd 
fein,  na  bha  iad  'an  tùs  an  aidmheil. 
Mar  is  faid'  a  tha  'n  Criosduidh 
anns  an  t-saoghal  so,  is  ann  is  epl- 
aich  e  air  a  chridhe  fein,  agus  air 
an  Èirig  luachmhor  leis  a'bheil 
daoine  gan  irioslachadh  gu  làr. 
Bha  Pol  did  air  bhi  abuich  arson 
neamh  'nuair  a  thuirt  e,  gu'm  b'e 
fein  an  t-aon  bu  lugha  am  measg 
na'n  naomhaibh,  agus  an  ceud 
fhear  do  na  peacaich. 

Thuirt  thu  rium  mar  an  ceudna, 
'nuair  bhios  am  pòr  dlu  air  bhi 
abuich,  gu'n  cinn  an  grainne  gu 
teann,  biachar  ;  is  amhuil  sin  an 


criosduidh :  tha  ghràsan  uile  a' 
cinneachadh,  'sa  teachd  gu  foirf- 
eachd.  Tha  shlighe  mar  sholas 
na  maidne,  ata  fas  ni  s  soilleire 
agus  ni's  soilleire  gu  àird  a  mheadh- 
on-là.  Cha'n'eil  feart  gu  leoir 
ann  an  grein  an  t-saòghail  so  chum 
am  meas  priseil  a  thoirt  gu  foirf- 
eachd.  Cha'n  'eil  sa  bheatha  so 
ach  geamhradh  a  chriosduidh. 
Tha  na  h-oi'chean  gu  fada,  fuar, 
na  làithean  gu  dorcha,  doilleir. 
Cha'n'eil  na  gràsan  is  àirde  air  an 
ruig  sinn  'an  so,  ach  mar  bhlàth- 
aibh  an  earraich,  ann  an  coimeas 
ris  mar  bhitheas  iad  'an  deigh  so. 
'S  ann  an  neamh  a  tha  foghar  a 
chriosduidh — Cha'n'eil  oi'che  idir 
an  sin — deahaichidh  Grian  na 
fireantachd  gu  bràth — cha'n'èirich 
neul — cha  bhi  reotliadh  ann,  agus 
doinionn  gu  bràth  cha  seid  a  chuir- 
eas  dragh  air  na  naomhaibh.  Ann 
an  sin  fasaidh  na  f  ion-dhearcan 
Ian  abuich. 

Aon  fhocal  eile,  agus  bithidh 
mi  ged'fhàgail.  Thuirt  thu  fhein 
rium  an  diugh  'nuair  a  tha'n 
siol  Ian  abuich,  gu  bheil  e  ullamh 
gu  tuiteam  o'n  choimhlein  gu  làr, 
n)ar  gum  biodh  e  toiit  caiseamachd 
do  na  buanaichean  gur  am  dhoibh 
an  corran  a  shàthadh  ann.  Mar  so 
tha  fadal  naomh  air  a  chriosduidh 
arson  teachd  a  Thighearna.  Tha 
a  thograidh  a'dol  a  mach  ga 
choinneachadh  ;  tha  e  fàilteachadh 
a  bhàis;  agus  mar  tha'n  t-arbhar 
ag  aomadh  gu  làr,  mar  sin  tha 
anam  a  chriosduidh  a'togradh  do 
neamh.  Tha  so  a'dearbhadh  gu 
bheil  am  fogharadh  ac'  am  fogus. 

D'ar  n-uiillachtalmliuidh  sgUh,  mar  so 
's  trie  tliairngear  osna  leinn; 

Acli    saoraidh  'm  bàs  gu  caomh  sinn 
uaith, 
is  dhacliaidh  suas  tlicid  sinii. 

BEATHA  MHIC  AN  DUINE. 
Ar  beatha  tha  mar  aisllng  f  haoin. 
Mar  sgàile  faileis  air  an  raon  ; 
Mar  bhaoisge  grein'  roi  neoil  air  fair. 
Mar  ursgeiil  dhiomhain,  ghoirid,  ghearr, 
IVIar  bhadan  ceo  air  bharr  nam  beann, 
No  mar  chloich  a'ruidh  le  gleann  ; 
Mar  shaighead  luath  o'n  taifeid  rc^idh, 
O'n  bhogha  luaineacb  'n  laimh  an  treln  ; 
Mar  bhogha  frois  roi  bhraonaibh  tla, 
Mar  neonain  Ur  is  aillidh  blàth ; 
Mar  pheileir  teine  ruidh  roi'u  speur, 
'San  ath-shealladh  dheth  nach  leur  ; 
Mar  neoil  na  h-oi'che  theid  'nan  luaths, 
'Nuair  dh'eireas  grian  an  aigh  a  suas; 
Mar  latha  gearahraidh  air  bheag  speis, 
Mar  lend  boise,  no  fad  reis, 
Mar  shliglie  Luingis  air  a  chuan,. 
Mar  chobhar  aibhne  nach  bi  buan, 
Ar  beatha  mar  so  tha  ruidh  gu  luath, 
Gun  5tad,  gun  f  hois  gu  has  a's  uaigh. 

Ead.  le  t — o — 

DAN  DON  BHIOBULL. 
Còdh'innseasdhomhcò  dhealbh  na  saogh- 

ail, 
'Sna  neanihan  ailt  gu  h-ard  a  sgaoil, 
Os  cionn  na  talmhainn  f  holamh  f  haoin? 
Am  BiobuU. 


M'   ard   smachd  os  cionn  gach  nl  fon 
ghrèin  ? 

Am  BiobuU. 

C5  dh'innseas  dhomh  le  dearbhadh  fior. 
Mar  bhrls  mi'n  tus  do  thoil,  's  do  rlar, 
*S  mar  chaidh  air  seacharan  o  Dhia  ? 

Am  BiobuU- 

Co  dh'innls  dhomh  mo  chor  an  tràs, 
Gu  Tirinneach  gun  bhreug,  gun  bhaigh, 
'S  gach  fòtus  tha  a'm  chridhe  tamh  ? 

Am  BiobuU. 

Co  'n  sgàthan  anns  am  faic  mi  fein, 
Gach  grainealachd  tha  tamh  a'm'  chre; 
'S   gach  dubhailc    fholaicht   tha  fo   m' 
sgèith  ? 

Am  BiobuU. 

Co  thilg  fo  smalan  mi  's  fo  bhrbn, 
Le  bhagraidhibh  ro  chruaidh  a  leòn  ; 
Shàth  saighdean  corranach  a'm'  f  heoU  ? 
Am  BiobuU. 

Co,  'nuair  shaoU  mi  a  bhi  saor, 

A  thilg  'an  geimhlibh  mi,  's  an  daors', 

A  dhruid  a  steach  mi  air  gach  taobh? 

Am  BiobuU. 


Co  thug  dhomh  sgeul  air  tus  gach  ni? 
Co  thug  dhoibh  bith,  is  cruth  is  brigh  ? 
I.e  mais'  is  oii'dheirceas  gun  di. 

Am  BiobuU. 

Co  dh'innseas  dhomh  mar  las  a  ghrian, 
A  lòchrain  ghlormhor,  lasrach  dhian  ; 
O  shiorruidheachd  gu  bheil  thu  Dhia? 
Am  BiobuU. 

s 
Co  dh'innis  dhomh  gur  ard  thu  Dhe, 
Os  cionn  mo  smaointean  lag  gu  leir. 
Do  ghlòir  gun  lion  i  talamh,  's  neamh  ? 
Am  BiobuU. 

Co  thug  dhomh  sgeul  mo  chrultheachd  fein 
'Smocheud  staid  shonadh  "m  I'haras  Dhe, 


Co,  'nuair  a  ghlaodh  mi  ann  am  aire, 
Dh'  f  hosgail  bealath  dhomh  chum  slaint'; 
Bhris  gach  cuibhreach  dluom  is  sas  ? 

Am  BiobuU. 

Co  'nuair  a  luidh  oi'ch'  le  gruaim, 

Air  uchd  m'  anama ;  's  a  bheuchd  cuan, 

Labhair  sith  ri  m'  choguis  thruaigh  ? 

Am  BiobuU. 


Co  thaom  gathan  greine  is  la. 

Air  uchd  m'anama  le  caoin  dhears', 

A  l"ion  le  solus  e,  's  le  bias  ? 

Am  BiobuU, 


FxoR  Ghael. 

GUTH  NA  CAOMH  THROCAIR. 
'S  mills  's  an  òg  mhadulnn,  s(5imh-ghaoth  air  moi-  bheaiina* 
Ag  osnuich  's  a  mhòintich,  's  a  moiibhur'  air  falbh ; 
Is  òrbhuldh  a  cheud-ghath,  tha  lasadh  o'n  ghrein', 
'San  Ear,  is  i  g'èiridh,  mar  threun  f  hear  fo  airm, 

O  !     's  mills  an  caoehan,  tha  sruthadh  gun  traoghadh, 
'S  le  caithream  a  caocUadh  a  clmrs,  'measg  na  'n  gleann. 
Is  aoibhinn  an  soillse,  tha  seoladli  feadh  oidhche, 
A  mharaich  fo  ainneart,  air  faontradh  feadh  thonn. 

Ach  s  milse  gun  choimeas  a  Dhe  ?  guth  do  chaoimhnc-is 
Air  m'anam  a  baoisgeadh  mar  dhrùchd  air  an  f  honn, 
Le  ursgeul  is  àghmhoire.      Beath'  agus  Slainte, 
A  dh'  f  huadaich  gach  sghil'  dhorch'  a  shàruich  mi  trom. 

O  seadh  !     'S  maith  is  eol  domli,  ro-ehaoimhneil  ga  m'  chorahnadh 
Mar  Chios  i  a  mòr  ghuth,  'bha  ceartas  ri  seirm, 
Aig  cluinntinn  an  ordugh,  dhoirt  Aingil  na  Trocair', 
loc-shlainte  na  m'  leontaibh,  thug  solas  gun  seirbh. 

Gu  daonnan  na  m'  chluasaibh,  'smi  seoladh  air  chuantaibh, 
Gu'n  cluinn  fni  'm  fuaim  ceudn",  an  soirbheas,  's  an  tonn, 
A'  dusgadh  o  chagailt,  gach  ("ibhil  na  m'  aignibh, 
Ga  m'  lasadh  gu  tagairt,  a  gheallaidh  nach  meall. 

Se  guth  ciùin  an  Ti,  'rinn  air  Calbhari  iobaiit, 
(Cha  n'  ann  arson  fhirean,)  dhe,  spiorad  s  dhe'  fheoil, 
O'n  ruith  uisge  coisrigte,  'is  full  a  chuir  casgadh, 
Air  cruaidh  eigh  a  Cheartais,  a  g'  agairt  a  choir. 

Tha  'n  guth  so  a  Chriosduidh  !  mar  shòlas  'smar  sgiatli  dhuit 
'Nuair  tha'm  has  teachd  dha  d'iarruidh  gu  d'chaol  leabai'  f  huair. 
Reult  na  Maidne  ag  eiridh,  aig  fuaim  a  ghuth  eibhinn, 
'S  le  òr-bhrat,  a  g'  èudach,  gleann  iargalt  na'n  uaigh. 

_.  Ead.  leis  an  Eileanach. 

Mu  Dhiiichd  Earra-ghael.  giubhais,  a  chuir  e  ann  an  làimh  a 

Chuir    an    treas   High    Deòrsa,  m'^ic,  a  bha  san  am  na  leanabli  ro 

agusDiùchdEarra-ghael,nachmair-  eireachdail.     Chaidh  an  dcà  chuid 

ionn,  geall  CO  aig  am  biodh  an  sol-  a  lasadh  ;  agus  dh'aidich  an  Righ 

as   a    b'thearr  's  an  coinnleir   bu  S^"  'o^'^  ^"  solas  agus  an  coinn- 

luachmhoire.  Chuir  an  High  a  lath-  '^'''   ^^^^^  thairis  air  na  bh'  aige- 

air  dreòs  anabarrach  ceire  ann  an  ^^"  5    **§^is  bhuidhinn  an  Diùchd 

coinnleir  òir.    Thug  an  Diùchd  am  ^"  geall. 
follais  spealg   do    sheann  stochd  Ead.  Ic  r.  mìf. 

MU  GHARADir  CHROITEIREAN. 

'S  iomad  connsacliadh  a  th'  ead- 
ar  sinn  fein  agus  na  Gaill  mu  leisg 
nan  Gael;   agus  is  eiginn   duinn 
aideachadh     eadarainn    fhin    gu 
bheil   beagan    de'n   fhirinn   aca. 
Nach  f  haic  thu,  a'  deir  na  Gaill, 
'xiuair  a   philleas     iad    o'n    cuairt 
Shàmhraidh,     mar     luidheas     an 
Gael  lunndach  ri  taobh  an  tuim, 
gu  leisg  neo-shunndach,  'nuair  a 
dh'f  heudadh  e  bhi  ri  fearas-tighe, 
agus  a  ruamhar  na  ghàradh,  a  tha 
Ian    de  chopagaich,    de  luibhean 
agus  de  shalachar,  far  am  feudadh 
e    bhi    cur   thairis    le   nithibh   a 
bhiodh  feumail  dha  f  hein  agus  d'a 
theaghlach.     Feumar    aideachadh 
gu  bheil  a  chùis  ro  thric  mar   so, 
ged  is  maith  leinn  a  radh  gu  bheil 
atharrachadh  so  ri  f  haicinn  an  iom- 
ad  àite.      Chomhairlichinn  do  na 
h-uile   Croiteir  aig  a'bheil  beagan 
fearainn  gàradh-càil   a   bhi   aige, 
agus  a  chumail  ann  an  deagh  uidh- 
eam,    saor    o    shalachar   anns   an 
cuir  e  Buntàta  tràthail,  càl  glas, 
agus  càl  cearslach,  currain,  peasair, 
nèapan,    agus  gu   h-araidh   leicis 
agus   uinneinean.    Am  bitheantas 
air  feadh  na  Gae'ltachd  tha  leas- 
achadh    no     mathachadh    furasd 
fhaotainn;  tha    feamuinn    air  na 
cladaichean,  agus   raineach    anns 
na  glinn ;  agus  ma  chumar  both- 
an  beag  do'n  mhuic,  agus  deagh 
leabuidh  foidhpe,  agus  fo'n  mhart 
cruinnichear  cus  maith  innearach. 
Feudaidh     an     Croiteir    mòr- 
bhuannachd      a     mhealtainn     o 
bheachaibh:    ni  tri    sgeapaichean 
gu  minic  suas  a  mhàl,  cha'n  iarr 
iad   mòran   aire.     Feumar  fair'  a 
dheanamh     tharta     'nuair     tha'n 
sgaoth  òg  a'teachd  a  mach ;  agus 
feumar  an  sgeap  a  chòmhdachadh 
o   fhuachd  a   gheamhraidh,  agus 


o  mhor  theas  an  t-sàmhraidh. 

Mar  so  le  dichioU  agus  saothair 
feudaidh  aon  duine  e  fein  agus  a 
theaghlach  a  chumail  gu  socair 
sonadh,  bhi  fo  mheas  aig  uachd- 
ran,  agus  gach  neach  a  chi  e,  am 
feadh  a  bhios  an  lùnndaire  a'  fulang 
fo  thàir  agus  bhochduinn. 


M^an  mhuinntir  a  mhort  Mac 
Laomidnn  a  Muile,  air  hard 
Bàta  na  smuid  dn  Tairheirt 
do  GhlascJnu 
Tha  dearbhadh  brònach  againn  an 
so  air  an  olc  a  tha  'g  eiridh  o  òl, 
agus  tadhall  droch  cuideachd. 
*Bha  Iain  Stiubhart  agus  Catrine 
Nic  an  t-saoir,  a  bha  gabhail  leis 
mar  mhnaoi,  a  siubhal  na  dùthcha, 
an  tòir  air  miunntir  air  an  gabhadh 
iad  brath.  Mar  bha  iad  air  an 
turns  do  Ghlaschu,  mhothaich  iad 
tomalt  ann  anachlais  MhicLaom- 
uinn,  agus  chuir  iad  rompa  oidh- 
eirp  a  thoirt  air :  chum  na  criche 
so,  dh'aom  iad  e  gu  dol  leo  a  dh' 
Ò1.  Chuir  iad  deoch  codail  san 
leann  a  bha  iad  ag  ò\,  leis  an  do 
thuit  e  'an  Ciine  ghearr  thairis,  is 
an  d'  fhuair  iadsan  cothrom  air  a 
chuid  airgid  a  thoirt  uaithe.  Dh' 
Ò1  tuille  do'n  luchd  turais  a  bha 
san  luing  do'n  deoch  mharbhtaich 
ud,  ach  thainig  iad  air  fad  uaithe 
ach  esan.  Chaidh  an  t-Eirionnach 
agus  a  bhean  a  chur  'an  làimh. 
Dh'fheuchadh  iad  ann  an  Duneid- 
ean  air  14làdemhios  deirionnach 
an  t-Sàmhraidh  Fhuaradh  ciont- 
ach  iad,  agus  bha  iad  ri  bhi  air  an 
crochadh  air  an  19  la  de'n  nihios  so 
dh'f  halbh,  agus  an  cuirp  ri  bhi  air 
an   toirt  do  na  lighichibh. 

Dh'fheudamaid  air  a  chùis  so 
mòran  a  radh  ri  ar  luchd-dùthcha 
nan  saoileamaid  gun  gabhadh  iad 


'Se  Brad/oot  bu  shloiimc  dha,  agus  cha  bu  Stiubhaitach. 

rabhadli  uainn.  Cha  robh  Mac- 
Laomuinn  bochd  air  a  thoirt  suas 
do  Ò1  no  dhroch  chuideachd,  a  dh'- 
aon  ni  is  fiosrach  sinne,  ach  bha  e 
air  an  la  so  socharach,  gun  bhi 
air  fhaicill.  B'e  a  choire  nach  do 
dhiult  e  aontacha  leo,  sa  cheud  dol 
a  mach  ;  agus  an  deigh  dol  a  dh'òl 
leo,  'nuair  a  chual'  e  a  cbainnt  a 
bh'aca,  b'e  dhleasannas  am  fùgail. 
Ach  'nuair  a  thèid  duine  aon 
cheum  am  mearachd,  cha'n'eil 
f  hios  ciod  a  chrioch  gus  an  d'thig 
e.  Is  maith  a  thuirt  an  sean- 
fhocal,  Seachain  an  t-olc,  agus 
seachnaidh  an  t-olc  thu ;  agus  is 
f  irinneach  briathran  an  duineghlic, 
"  Thig  sgrios  air  companach  na'n 
amadan."  Ghuidheamaid,  uime 
sin,  air  ar  luchd-dCithcha  gràdhach 
a  bhi  seachantach  air  droch  cuid- 
eachd,  'nuair  thig  iad  gu  Galldachd, 
far  a'bheil  na  miltean  a "feitheamh 
gus  am  mealladh. 

Thainig  duin'  araidh  a  mach  a 
eilean  tha  mu  fhichead  mile  taobh 
na  h-àird  an  lar  doMhuile  o  cheann 
bliadhna  no  dhà  do  Ghlaschu ; 
tharraing  e  suas  ri  droch  bhoirionn- 
ach  ;  agus  's  e  dh'eirich  a  mach 
gun  do  chain  e  chuid  airgid,  mar 
is  maith  a  thoill  e ;  cha  mhòr  nach 
do  mhortadh  e ;  agus  bha  c  na 
impidh,  le  a  fein  a  chur  na'n  car- 
amh,  air  dithis  d'a  cho'-chreutair- 
ean  a  thoirt  gu  has  na  croiche. 
Biodh  na  nithe  sin  nan  sanus  do 
mhuinntir  na  Gae'ltachd  iad  a  bhi 
furachair,  faicilleach,  m'an  chuid- 
eachd a  thadhalas  iad ;  agus  tli'ar 
gach  ni,  gun  asluich  iad  sdiùradh 
agus  seoladh  an  Uile-chumhachd- 
aich,  a  toirt  fainear  gu  bheil  a 
shùil  orra  do  ghnà,  ge  b'e  ait  am 
bi  iad. 
Cha'nurrainn  duinn  so  a  chrioch- 


nachadh  gun  innse  gun  d'aidich 
an  Stiùbhartach,  agus  a  bhean, 
gun  do  mhort  iad,  air  an  dòigh 
cheudna,  aon-pearsa-deug  I 

Chaidh  an  crochadh  air  an  19la 
de'n  mhios  a  dh'f  halbh  an  làthair 
àireamh  anabarrach  shiuaigh,  agus 
an  cuirp  a  thoirt  suas  do  na  Ligh- 
ichibh. 

Drochaid  ùr  Ghlaschu. 
Air  an  ISla.  de'nmhios  so  chaidh, 
leagadh  Clach-steigh  na  Drochaid 
a  tha  iad  a'cur  thar  Cluaidh. 
Theagamh  nach  f  hacas  riamh  ann 
an  Albuinn  air  a  leithid  de  chòmh- 
dhail,  na  h-uiread  shiuaigh  cruinn. 
Bha  cuig  cuideachda  deug  thar 
fhichead  de  chlachairean  a  lathair, 
gach  aon  diu  le'n  suaicheantasfein, 
le'n  luchd-ciùil  agus  le'm  brataich- 
ibh  rionihach.  Chruinnich  iad  so 
uile,mailleriLuchd-riaghluidh,agus 
àrd  jMharsontan  a  Bhaile,  san 
Eagluis  mhòir,  far  an  d'thugadh 
searmoin  freagarach  dhoibh  leis  an 
Olladh  urramach  D.  MacPharlain ; 
uaithe  sin  ghiuais  iad  gu  riaghailt- 
each  gu  taobh  na  h-aibhne  far  an 
robh  a  chlach-steigh,  r'a  suidh- 
eachach,  far  an  d'thugadh  an 
Urnuigh  seachad  leis  an  Olladh 
urramach  T.  MacLeoid,  Ministeir 
Champsie.  'An  deigh  nah-ùrnuigh 
chaidh  laoidhean  binn  a  sheinn, 
an  sin  chàireadh  a  Chlach  steigh, 
am  measg  ait-iolach  an  t-sluaigh 
anabarraich  a  bha  cruinn.  Tha 
daoine  fiosrach  a'm'  barail  gun 
robh,  eadar  thoiseach  agus  dheire, 
mu  thimchioll  ceud  gu  leth  mile 
sluaigh  a  chunnaic  an  sealladh  so  ; 
agus  is  sòlasach  leinn  innse  nach 
cuala  sinn  gun  do  thachair  aon 
SEfiorradh  do  neach  'nam  measjr. 

AN  TUATHANACH  AGUS  AM 
MADADH. 

Chaidh  tuathanach  air  la  àraidh 
a  mach  do'n  achadh  a  chàramh 
bearnannam  balladh;  agus  airdha 
pilltinn  fjmair  e  a'  chreadhal  san 
d'  f  hag  e  a  leanabh  'na  chodal  air 
a  tilgeadh  bun  os  ceann,  an  t-eud- 
ach  a  bha  mu'n  cuairt  da  reub- 
tadh  agus  dearg  le  fuil,  agus  am 
madadh  a  bha  gleidheadh  an  tighe 
'na  luidhe  làinih  ris  a'  chreadhail 
agus  a  cheann  còmhdaichte  le  fuil 
mar  an  ceudna.  Smuainich  an 
tuathanach  gu'n  do  mharbh  an 
madadh  an  leanabh,  agus  'nachor- 
ruich  thog  e  tuadh  a  bha  'na  làimh 
agus  chuir  e  an  t-eanchainn  as. 
Ach  air  dha  a' chreadhal  a  thionn- 
dadh  f  huair  e  an  leanabh  slan  beò, 
agus  nathair  mhòr  'na  luidhe  air 
an  urlar,  a  mharbh  am  madadh 
'nuair  thug  i  ordhearp  air  streapadh 
ris  a'  chreadhail.  Chunnaic  an 
tuathanach  a  nis  amaideachd  a 
dheanadais:  thug  e  fa'near  gu'n 
do  theasairg  am  madadh  dileas 
agus  tairis  beatha  an  leinibh,  agus 
gu'ni  b'e  a  dhleasannas  bhi  ro 
thaingeil  da,  an  ait  a  chur  gu  bàs 
ann  an  corruich  agus  ann  amfraoch 
feirge. 

Tha  an  sgeul  so  a'  teagasg 
dhuinn  gu  bheil  esan  a  ta  toirt 
srein  d'a  chorruich  an  còmhnuidh 
buailteach  do  mhearachd,  agus  gu 
bheil  e  ealamh  air  an  ni  sin  a 
dheanamh  a  chuireas  campar  air 
an  deigh  làimh.  I.  m'd. 


AN  TUATHANACH  AGUS  AM  FEAR- 
LAGHA. 

Thàinig  tuathanach  a  dh'ionn- 
suidh  fearlagha  àraidh  bu  choimh- 
earsnachdha,  ag  aithris  gun  robh  e 
ro-dhuilich  air  son  sgiorradh  a  dh' 
eirich  do  aon  d'a  spreidh.  Chaidh 
damh  leatsa,  thubhairt  an  tuath- 
anach, a  mharbhadh  le  droch 
tharbh  a  bhuineas  dhomhsa,  agus 
b'  àiU  leam  fios  f  haotainn  ciod  a 
dhiolas  mi  dhuit  air  a  shon.  Tha 
thu  a'd'  dhuine  coir  agus  cothrom- 
ach,  thubhairt  am  fear-lagha, 
agus  air  an  aobhar  sin  tha  mi  am 
barail  nach  meas  thu  e  'na  ni 
cruaidh  aon  do  d'  dhaimh  fein  a 
thoirt  dhomh  'na  àite.  Tha  sin  ro- 
cheart,  ars'  an  tuathanach;  ach 
ciod  a  thubhairt  mi  ?  Chaidh  mi 
gu  tur  a'  mearachd,  oir  is  e  tarbh 
leatsa  a  mharbh  damh  leamsa, 
agus  uime  sin  tha  mi  am  barail  a 
rtjir  do  bhreith  fein  gu'n  toir  thu 
dhomh  damh  eile  'na  àite.  Tha 
sin  ag  atharrachadh  na  cùise, 
thubhairt  am  fear-lagha  ;  feumaidh 
mi  fiosrachadh  mu  thimchioll  a 
gbnothuich  so,  agus  ma  thachair — 
Ao-us  ma  thachair,  thubhairt  an 
tuathanach ;  tha  mi  faicinn  gu'm 
biodh  an  gnothach  air  a  chur  gu 
taic'  gun  agadh  air  bith  nam  biodh 
tusa  cho  deas  gu  ceartas  a  dhean- 
amh do  shluagh  eile,  is  a  tha  thu  gu 
ceartas  a  dheanamh  dhuit  fein. 

I.    M'D. 


NAIGHEACHDAN. 


Is  duilich  leinn  gu  bheil  e  ag- 
ainn  ri  innseadh  gun  robh  tuil  an- 
abarrach   diCibhalach     san    taobh 


tuath.  Rinn  i  mòran  dolaidh  air 
duoiiie,  air  burr,  air  spreidh,  air 
drochaidean,  agus  air  soithichean. 

Cha  chualas,  ach  ainmig,  iomradh 
'sna  rioghachdaibh  so  air  na  h- 
uiread  challdaich  le  tuil,  agus  le 
stoirra.  Ann  an  iomad  àite 
b'èiginn  doibh  tearmunn  a  ghabh- 
ail  air  mullach  nan  tighean,  gus 
an  d'thàinig  bàtaichean  gan  iarr- 
uidh ;  agus  tba  na  machraichean 
a  b'àillidh,  a  bha  fo  Ian  bhàrr,  air 
an  còmhdachadh  le  grinneal  agus 
gaineamh ;  agus  cbuireadh  as  gu 
tur  do  dhòchas  an  tuathanaich,  a 
thaobh  an  f  hogharaidh  so.  Chaidh 
mòran  dhrocbaidean  gasd  a  sguab- 
adh  air  falbh  ann  an  tiota.  'Sann 
an  Sion-amachd  Mhuraidh,  a  reir 
mar  cliuala  sinn,  bu  ro  mho  an 
calldach. 

Tha  na  Rusianaich  a'  faighinn 
a   chuid  is  fearr   de  na  Turcaich. 

Tha  bhuain  a'  dol  air  a  h-adhart 
gu  faramach,  agus  am  bitheantas 
tha'm  bàrr  ro  throm.  Tha  de 
dhaoine  mach  a  cosnadh,  's  na  li- 
Eirionnaich  co  lionmlior,  's  nach 
'eil  na  buanaichean  is  fearr  a'faot- 
uinn  ach  mu  f  hichead  sgillinn  san 
latha,  gun  am  biadh  ;  agus  sea  sgill- 
inn deug  o'n  tuath  a  tha  toirt  doibh 
an  loin. 


'S  duilich  leinn  a  ràdh  nach  'eil 
mòran  sàmhchair  no  sìth  fothast 
ann  an  Eirinn.  Tha  iomadh  sgeula 
muladach  a'teachd  mu  chò'-strìgh 
ghràineil,  mu  mhort,  agus  mu 
mharbhadh. 

Ge  nach  d'fhuair  O'Connell, 
caraid  nam  Pàpanach,  suidhe  'an 
Ard  chomhairle  na  rioghachd  air 
an  am  a  dh'f  halbh,  tha  e  a  ris  air 
a  thaghadh  arson  Siorramachd 
Chlare,  agus  bheir  e  an  ath-ionn- 
suidh  air  bhi  stigh.  Tha  cunntas 
maith  air  margadh  na  h-Eagluise- 
brice,  a  sheas  air  a  mhios  a  dh'- 
flialbh.  Tha  daoine  a'  meas  gun 
robhan  ni  dubh  deich  tastain,  agus 
na  caoraich  tastan,  an  ceann  thairis 
air  na  bha  iad  air  an  am  sin  an 
uraidh  :  air  chor  's  gu  bheii  fiuth- 
air  aig  daoine  ri  marguidhean  maith 
deireadh  an  fhoghair  so.  Bha 
mòran  each  ann, agus  farraid  mhaith 
orra.  Cha  do  thairgeadh  os  cionn 
naoi  sgillinn  sasunnach  air  a 
chàraid  chlach  de'n  chlòimh. 

Tha  mhin  choirce  ceithir  sgil- 
linn-deug  am  pcichd,  agus  am 
buntàt  sea  s<ji;illinn. 


FOCAL  SAN  DEALACHADH. 

Soraidli  uainn  do'n  Fh'ior-Ghael,  do'n  Eikunacli,  do  MItuc-Talh,  do'r  Caraid  ann 
on  Sruileadh,  agus  do  iomadh  aon  die  nach  urraimi  duinn  àireamh.  Fliuair  sinn  am 
Marhh-rann  a  chuir  Lob  Leufjhadair  d\ir  nionnsuidh,  agus  is  dòcha  gum  faigh  an 
Rami  àite  an  vine  hhcag  ;  ach  h'fhcaird  Rob  am  barrachd  foighidinn  a  bhi  aige. 
Dhoibhsan  a  tha  faotainn  coire  dhuinn  o  nach  'eil  sinn  a' toirt  ttdUe  naigheachd  dhoibh, 
'sfheudar  dJiuinn  innseadh  ann  an  aonfhocal,  gun  imir  sinn  a  bhi  ro-f  haicilleach  anns  a 
chilis  so  s  dr  cha'n  fhcudar  mòran  diu  sin  a  chur  ann,  mar  tha  anns  na  Paipeiribh 
naighcachd,  gun  chis  iocadh  ;  agus  cha  bu  mhaith  leinn  dol  an  aghaidh  ■^òs  r.a  riogh- 
achd. 

I  he  S<1  Edition,  corrected,  in  foolscap  8vo.  price  6s.  of 
AXATOMY  OF  DRUNKENNESS.  By 
I  Macnish,  Member  of  the  Faculty  of  Physi- 
jinl  Surgeons,  Glasgov^ 

ills  little  book  is  evidently  the  production  of  a 

if  genius.       The  style  is  singularly  neat,  terse, 

and  vigorous,  far  beyond  the  reach  of  an  ordi- 

1 1  id.     The  strain  of  sentiment  is  such  as  docs  in- 

Ì.  iii>iiour  to  the  author's  heart,  and  the  observa- 
of  human  life,  by  which  every  page  is  characterised, 
ks  a  bold,  active,  and  philosophical  inteUect.    As  a 
f-".l  treatise,  it  is  excellent :  and  to  those  who  stand 
of  advice  and  warning,  it  is  worth  a  hundred 
I*." — Blackwood's  Magazine. 
\lhis  is  the  most  amusing  of  aU  medical,  and  the 
ical  of  all  atnusing  works.  "-Zon<f.  WeeklyRev. 
^\  take  our  leave  of  the  author,  assuring  him  that 
ea  much  pleased  and  interested  with  his 
appears  to  ns  to  forai  the  best  essay  on 
|^V*'"'es\  which  has  been  produced." — Mo.  Mag. 
•*■''"  }ia-\e  said  enough  to  recommend  Mr.   Mac- 
^'B*  j»k  to  the  whole j^ading  and  drinkmg  world." 
t.iterary  Gazette^:'>^     ''■ 

^  New  nnohfor  JSiihufkqrds A  little  work,  caUed 

of  DrnOKeflness,  Is  offered  for  sale  at 
,;,  and  is  on%  which  we  most  cordially 
'"'(C  placed  in  every  house  where  there 
^  sipated  son,  or  a  dyspeptic  brandy- 
'  ew  words,  it  shows  most  conclusively 
].te,  genteel  bibbers,  are  liable  to  a  me- 
jf  diseases.      If  this  is  properly  read,  its 

\j.  be  productive  of  gieat  good." — Boston 
Bvttetin. 
\  rSWORTHIES,  modernized  by  a  Cler- 

Church  of  Scotland  ;  with  Prefaces  by 
a.  in,  Esq.  Author  of  "  The  Protestant," 
Protestant  Reformation  Vindicated." 
two  volumes  8vo.  price  22s.  boards — Vol. 
Memoirs  of  the  Lives  of  the  Worthies, 
tains  the  Last  Words  and  Dying  Testi- 
e  Worthies, 
ho  are  already  in  possession  of  the  first 
work,  the  second  will  be  found  an  in- 
luisite,  as  without  it  the  book  is  incom- 
ficient  in  by  far  the  most  important  and 
ion  of  the  biography  of  the  Scots  Wor- 

with  pleasure  this  new  andgreatly  im- 

The  external  appearance  is  very  cre- 

publisher,  and  we  have  no^doubt  his 

eal  in  publishing  an  improved  edition  of 

•I-  be  dear  to  pious  minds,  will 

crement  which  it  unquestionably 

h  Christian  Jnstruclor. 

iw  t\»ir  bMt  edition  of  this  most  remark- 

er  seen  the  light.        He  is  not 

of'à  Scot  who  can  be  indifferent  to 

*1B»*rtal  oliampions. " — Evany.  Mag. 

4-» '  in  boards, 
r  REFORMATION  VIN- 


DICATED from  the  Misrepseaentations  and  Asper- 
sions of  WILLIAM  COBBET,  in  hi»  "  History  of 
the  Reformation  in  Britain  and  Ireland."  By  the 
Author  of  «  The  Protestant" 

"  Those  who  wish  to  see  Mr.  Cobbett  more  than 
matched,  should  possess  themselves  of  this  invaluabltt 
publication.  It  is  not  saying  too  much  of  Mj:.  M'Ga- 
vin  to  assert,  that  he  is  one  of  the  most  enlightened 
Protestants  in  Christendom.  The  whole  controversy 
stands  before  his  mind  in  the  order  of  perf-jct  arrange- 
ment, and  Mr.  Cobbett  appears  like  a  child  in  the  hands 
of  a  giant.  Posterity  will  gratefully  acknowledge  its 
obligation  to  this  incomparable  advocate." — EvangeU- 
cal  Magazine. 

New  Edition  corrected.  First  Series  complete,  5  vols. 
8v*.  price  21. 

The  GLASGOW  MECHANICS'  MAGAZ- 
INE, and  Annals  of  Philosophy,  containing  the  whole 
of  the  Recent  Discoveries,  Improvements,  and  Ru- 
jects,  in  Science  and  the  Arts.  ^. 

Testimonies  in  favour  of  Glasgow  Mechanics'  Mi^.-l 

Henry  Brougham,  Esq.  M.P.,  characterises  this 
work  as  being  "  carried  on  with  great  spirit,"  and  fur- 
ther adds,  thathe  "foundit  remarkable  fuU  and  useful. " 

"  It  is  decidedly  the  best  publication  of  its  kind, 
and  reflects  great  credit  both  on  the  Editor  and  Pub- 
lisher. *' — A.  A.  Watts,  Editor  of  the  Literary  Souvenir. 

The  Leeds  Mercury  says,  "  However  much  we  have 
been  led  from  time  to  time  to  speak  in  admiration  of 
the  Work  of*  similar  kind  to  this,  now  publishing  in 
London,  we  cannot  help  expressing  our  opinion  as  still 
higher  of  the  Glasgow  Mechanics'  Magazine.  It  ap- 
pears to  be  conducted  by  a  set  of  practical  men,  who 
understand  well  what  they  are  about,  and  who  are 
well  calculated  to  the  *ask  they  have  undertaken. 
The  plates  are  all  engraved  on  copper,  and  in  a  manner 
not  inferior  to  the  most  expensive  Scientific  Jouniala 
now  publishing.  All  the  London  cheap  Periodicals 
have  only  got  wood  engravings,  which  do  not  and  can- 
not show  the  minute  lines  of  machinery  half  so  well 
as  a  copperplate  engraving.  The  work  has  become 
exceedingly  and  deservedly  popular  wherever  it  has 
been  introduced,  and  we  venture  to  say  it  will  be  found 
no  less  useful.  It  reflects  credit  on  its  Conductors  and 
Publishers.'  ^ 

Second  Edition — Price  One  Shilling, 

CONSIDERATIONS  ON  LOTS:  In  which  is 
discussed  the  Unlawfulness  of  Games  of  Chance.   Ex- 
tracted from  an  American  Journal.     With  introduo-  ^ 
tory  Remarks,  Preface,  and  an  Appendix.      By  Wil-  J^ 
liam  Symington,  Sti-ani-aer. 

"  We  recommend  it  particularly  to  the  young,  whose 
minds,  if  surrendered  to  the  convincing  reasoning 
which  is  to  be  found  in  every  page,  may  at  once  b« 
fortified  against  all  the  evils  of  Games  of  Chance,  and 
may  be  taught  ta  aspire  after  a  higher  and  more  con- 
solatory species  of  enjoymeut." — Scota  Times. 


